
RIJEČ VAMA 


Rozanovićeva OBRANA KORČULE OD TURAKA GOD. 
1571. nije obična kronika jednog sudbinskog događaja kroz 
burnu povijest našeg Grada i Otoka. 

Njegove rečenice ujedno su šetnja Korčulom od ulice do 
kuće, od tvrđave do crkve, Čini se da nas drži za ruku i pre- 
skočivši četiri vijeka, da nas vodi na svaki naš dragi kamen 
u ovako sačuvanom i voljenom Gradu, radosni što smo u po- 
sjedu Spomenika aere perennjus- trajnijeg od mjedi..! 

Još više: . 

Čini se da nas Korčula rađa i na noge postavlja u jedna- 
kom stilu, jednakim mentalitetom, tijelom, dušom i duhom 
oduvijek do sada, Arhiđakon kao da zahvaća Korčulane svih 
stoljeća, Svi ti karakteri njegovih sugrađana — to smo mi! 

Uzmite samo listati ove stranice prijevoda i uvjerit ćete 
se uz izraze zadovoljstva: alaj nas je ocrtao.. ,! 

Dakako: mi se ovim raznorodnim, a u srži uvijek dobrim 
i simpatičnim karakterima ponosimo i radujemo. Ali je pot- 
rebno uočiti nešto posebno: 


Temelj ovom našem karakteru daje ozračje žive prisut- 
nosti vjere i vjerskog proživljavanja. Stoljetna privrženost u 
generacijama Kristu, Bogorodici i Crkvi prenosila je od ko- 
ljena na koljeno ovakav mentalitet ovom našem svijetu, I do 
danas Korčulanin nije napustio međaš religiozne baštine kao | 
temelj svoje posebnosti i svog rasta za budućnost : " 


Korčula će uskoro proživljavati ovakav spomen | Obrane 
upirući se, što nam je napustiti, što nam je ispraviti, a što 
činiti da bismo vedrinom duha i radošću života mogli poput 
Arhiđakona Rozanovića razviti barjak svog hoda ovom n svijetu 
uz uvjerljivi usklik: 


ŽIVIO KRIST! 


Korčula, o Veloj Gospi jubilarne godine 1971. 
IVO MATIJACA, korčulanski opat 


ULUZ—ALI ILI OCCHIALINO, POTKRALJ ALŽIRA, 
KORČULU S KOPNA I S MORA NAPADA, ALI JE NE 
OSVAJA 


Povijesni izvještaj Antuna Rozanović iz reda slavnijih i 
starijih porodica istoga grada, arhiđakona i doktora obojey 
prava - koji je svemu očevidac bio!, 

Stalnim poticajima onih koji zadivljeni spasom gradića 
Korčule moje domaje, očito Božjom pomoću, željni prikaza 
toli slavnog događaja, odlučio sam udovoljiti im ovim komen- 
tarom, 

Ali ti, nebeska Djevice Majko, koja si nam u onoj straš- 
noj borbi, čvrsto vjerujemo, očevidno pritekla upomoć: ka- 
ko si me tada, nevrijednog svog slugu, svojim nadahnućem 
u svemu vodila, dostoj se također sada, pri opisu tvoje slave, 
a naše zahvalnosti, voditi ruku i moje pero putem istine. 

Selim, lukavi turski car... vjerolomnim ratom ote Mle- 
čanima gotovo čitavi otok Cipar osim Famaguste, Ohrabren 
uspjesima naredi da se početkom svibnja sakupi svekolika 
mornarica protiv kršćana, a osobito protiv Mlečana. Kod nas 
se širio glas o ovom brodovlju i strah se umnažao, dok se Tur- 
ci na granicama ukazivali svakim danom silovitijima...? 

2, kolovoza iznenada nam doplove naši izbjeglice, koje 
hrvatski zovemo Uskoci, dolazeći iz Epira i ispripovjedaše 
nam, kako je Ulcinj u opasnosti od pješadije, dok po moru 
vidješe mnoštvo galija nedaleko od Ulcinja i jedva im izma- 
koše. Nijesu znali reći čije su to galije, ali je sumnja da su 
od gusara Karakozije i njegovih ortaka. Sutradan dođoše ne- 
ki Peraštani (Perast se nalazi kraj Risna) i oni nas obavijes- 
tiše o turskom brodovlju pod Ulcinjom. I tako bijahu prisi- 
ljeni ostaviti brod i jedva se spasiše u čamcu, Ovo ipak ne 
povjerovasmo. Čini se naime nevjerojatnim da bi se nepri- 
jateljsko brodovlje otisnulo tako duboko u naše more imajući 
iza leđa kršćansku mornaricu, Nismo znali što misliti. Bija- 
smo preplašeni, mnogo smo raspravljali, a da nismo znali šlo 
odlučiti. Peraštani, koliko ih bijaše u našem gradu, radi ovih 
glasina, svi do jednoga ukrcahu se u lađe i dalje odploviše... 


A dođoše i neke glasine iz Epidaura, hrvatski rečeno iz 
Dubrovnika, da se Bar predao, Kotor da je u najvećoj o- 
pasnosti, a prijeti pogibao čitavoj Dalmaciji. 

U Korčuli postoji bogomolja uz gradske zidine kod Juž- 
nih gradskih vrata, a koju su naši stari posvetili bl. Djevici i 
sv. Bartulu na uspomenu pobjede nad Aragonskom mornari- 

com na svetkovinu Sveca. Kapelica je jedva sposobna primiti 
dva ili tri poslužitelja. Unaokolo je zaštićena drvenom ogra- 
dom. Ovdje se svake godine, 4. kolovoza, ranim jutrom, čitavi 
ruk skupi časteći Sniježnu Gospu.s 

Prigodom ovog bogoslužja gradski knez nabaci biskupo- 
vom vikaru misao, da bi bilo korisno nešto prigodno propo- 
vijedati što bi umirilo prestrašeni i očajni narod. Vikar povje- 
ri ovu dužnost jednom drugom svećeniku, no ovaj se također 
ispričao i vikar zamolio arhiđakona, On ne odbacivši molbu, 
a budući bijaše nepripravan, zamolivši Božju pomoć, ot- 
vori knjigu psalama što ju je u rukama držao i stane na ri- 
ječima 61. psalma: »Ovo dvoje čuh: sila je Gospodnja i tebi 
Gospodine pripada milosrđe«. Za vrijeme bogoslužja ovim 
mislima započne govoriti: 

»Custe, časni muževi, oci, braćo i sinci predragi u Kris. 
tu, rekoh čuste, sad od mene izrečenu Davidovu misao. Raz 
mišljajte, molim vas, iz nje dvostruku svesilnu Božju moć, 
od koje jedna svjedoči kako Božjem veličanstvu ništa nije ne- 
moguće, dok druga kazuje o njegovom milosrđu prema nama 
tako, da nitko od ljudi ne ljubi samog sebe više no što nas 
ljubi milostivi Gospodin, A zasigurno gledam sebe i vas u 
ovom dvostrukom razmatranju kako smalaksavamo, 

Oprostite predragi, ako se ne služim u mislima nikakvim 
pretvaranjem, a ni vrijeme ne dopušta pretvaranje. Bojim se 
raime da ne izazovemo Božju srdžbu radi tolikog straha što 
smo ga na sebe navukli od neprijatelja, Ako naime ispovijeda- 
mo da je Bog milostiv; ako vjerujemo u njegovu svemoć: ka- 
ko to, da onih koji se većma protive Bogu negoli nama, većma 
se bojimo negoli samoga Boga. Pomišljamo li da nisu možda 
jači od Boga? Daleko to od nas koji ispovjedamo da Bog mo- 
že sve učiniti što hoće na nebu ili na zemlji. 

Možda se plašimo da se od nas okrenulo Božje milosr- 
đe? Dopušteno je na to pomisliti, ali s time, da nitko od nas 
ne gubi uzdanje, budući nas je milostivi i neizmjerni Gospo- 
din ovlastio uzdati se u njegovo milosrđe. Bog se nikada ne- 
će odreći svoga milosrđa. Između Božje dobrote i naše nep- 
romišljenosti sami postavljamo zapreku da se Božanska po- 
moć milosti ne spušta na bezvrijedne sluge, Otkloniti treba 
prepreku i odmah će se ukazati Božje milosrđe. Dakle uz nje- 
govu pomoć o nama ovisi da uklonimo zapreku. Svaki od 
nas neka ostavi zloću i neka se obrati ka Gospodinu skruše- 
na srca, ispovijeđu i pokorom, te će se Gospodin okrenuti k 
nama i smilovati se po svom velikom milosrđu. Nezrelo je i 

ženskasto plakati u strahu od muka koje zaslužismo radi 
naših opačina. Naše suze bi bile od koristi i odbacivši strah 
od kazni, kad bismo bili pripremni mirne duše podnijeti bilo 
smrt bilo ropstvo ili haranje ili bilo što drugo poslano nam 
od Providnosti za pokoru naših grijeha; kad bismo plakali što 
smo Božju dobrotu svojim zlodjelima uvrijedili. Trebalo je 
najprije predvidjeti kaznu i čuvati se od grijeha. Sada pak 
kad mnogovrsno sagriješismo ne treba se plašiti čišćenja ne- 
go ga pripremno primiti za dobro naših duša. ; 

Ali-to ono rekoh: pogriješismo-kao da još sada ne griješi- 
mo! Oh, kad bismo mogli iskorijeniti praznovjerja, bludnosti, 
preljube, ogovaranja, krađe, oholiju i ostale slične opačine i 
da više ne idemo tim putem zloće, ogrezli kaljužom. Kamo 
sreće da u skrovištu naših srdaca nema smrtonosne kuge! 
Pročistimo predragi stari kvasac naših zloća i plačimo pred 
Gospodinom svoje grijehe spremni iz ruke Gospodnje prih- 
vatiti svaku pokoru za spas naših duša, Tvrd je ovaj govor, 
ali tvrđa je propast tijela i duše. Sada nas sam Bog postav- 
lja na iskušenje nebili smo se koristili naukom njegovog Je- 
dinorođenog Sina Gospodina našega Isusa Krista prikazujući 
se: dali smo kršćani samo imenom ili pak uistinu. 

Sasvim je sigurno: svi koji se rađaju na ovaj svijet prije 
ili malo kasnije suđeno im je otići sa ovog svijeta. Nije li 
dakle razboritije kad se pruža prigoda, provoditi život u mi- 
losti premilostivog Nagraditelja negoli ga upropastiti u lije- 
nosti i mlitavosti, 

Uporno se dičimo slavom svetih mučenika, a teško nam 
je slijediti njihove primjere, Gdje je nekadašnji zanos za 
mučeništvom, gdje je stara čežnja za takove prigode; gdje su 
oni uzdasi: »Milosrđe Gospodnje bolje je od života; Drago- 
cjena je smrt svetaca; Blaženi mrtvi koji umiru u Gospodi- 
nu; Blaženi koji trpe progonstvo; Spreman sam na bičeva- 
nje; Okovi mi dođoše na proslavu; Da i vojske na mene uda- 
re, ne bojim se.« — Slične izreke što ih danomice ustima i 
usnama izgovaramo, a srcem i djelom bojimo se izvršiti, 

Poslušajte braćo, nikada ne pomišljah pokušati vas nago- 
voriti da Boga napastujete kako bi vas izložio mučeništvu; 
poznata mi je nestalnost sviju nas; a ipak vas nagovaram i za- 
klinjem svakoga od vas da budete spremni podnijeti bilo ko- 
ju muku nego se odreći vjere u Krista. Jer kratkoj patnji sli- 
jedi vječna sreća; izdajstvo čeka patnja neizrecivih muka i 
vječna kazna. I o tome držim da je suvišno govoriti: čitam 
naime vaše duše da vas ne trebam sokoliti. 

Drugo je nešto o čemu kanim govoriti, Čini mi se da pri- 
premate bijeg. Ovo niti odobravam, niti kudim, ali neznam 
puta kojim kanite bježati. Po svemu moru sa svih strana niču 
gusari, Neretljani, Hercegnovljani i drugi neprijatelji koji nas 
opkoliše. Sa istoka već je u Boki Kotorskoj cijelo tursko 
brodovlja, gotovo 400 galija. A možda čak do Dubrovnika ili 
još bliže. Na zapadu čuje se da su oko Visa ugledali deset 
galija koje se odijeliše od ovog brodovlja. Sjever nas ne pri- 
ma, a ako nas primi, postajemo plijenom hajducima. Od Apu- 
lije koja je na jugu, dijeli nas široko more i što je još gore, 
opkoljeni smo neprijateljskim zasjedama, Pazite dakle da ne- 
biste, što ne dao Bog, pali u veću pogibao želeći je izbjeći. 

Ako ipak mislite otići neka vas Bog prati; dok ja — koji 
ne manje od vas volim svoj život, odlučio sam nikuda otići, 
nego ovdje, kako se običaje reći, iskušati sreću, Vjerujem 
naime da neprijateljsko brodovlje nikada neće poći iznad Ko- 
torskog zaljeva ili iznad Dubrovnika budući je za sobom os- 
tavilo veliki broj mletačke vojske u lađama, galijama, većim 
i manjim kojima će se priključiti upomoć španjolsko i pa- 
pinsko brodovlje. Ipak priznajem da se može dogoditi, da na 
nas, pod izlikom neprijateljstva, navale gusari, Neretljani. 
ili Hercegovljani ili Karakozije ili pak bilo koja vrst pljač- 
kaša ili zavojevača, osobito kad bi doznali da smo napustili 
svoj rodni kraj. 

Stoga zaklinjem one između vas koji nisu izgubili glavu, 
da ovdje samnom ostanu braneći rodnu grudu, svoje rodi- 
telje i kosti djedova kao i Božje hramove dokle budu mogli: 
da ne bi tri-četiri lopužine opljačkali napušteni grad i zapa- 
lili ga — na našu najveću sramotu, Svjedok je ovaj oltar Bo- 
gu i Djevici Majci i sv. Bartulu i Marku Evanđelisti posve- 
cen, kako očevi naši ne uzmakoše pred Aragonskim brodov- 
ljem nego se unutar zidina dragovoljno zatvoriše i junački 
odbiše neprijateljski napadaj. A zar ćemo mi napustiti ono 
što primismo od naših djedova? Daleko bila od nas tolika 
sramota! 

Ali, odkuda vam i toliki broj potrebnih brodova da biste 
se mogli ukrcati? Neka odu luđaci koji će se izvrći većoj po- 
gibli negoli mi koji odavle nikuda! Mi se nemamo čega plašili 
osim Višnje ruke. 

Vi pak predobre majke molim vas ne uznemirujte odluč- 
nost muževa niti ničim obezhrabrujte duše vaše djece. Bog 
Stvoritelj vas ljubi, vašu djecu i u svojoj ljubavi nadvisuje 
vašu materinsku ljubav, Predajte se Svemogućem, predragom 

Bogu, Utecite se preblagoj Majci milosrđa: Ona će prikazati 
svome Sinu vlastita prsa, a Sin Ocu svoje rane i radi njihovih 
darova Otac nebeski će se smilovati nama po mnoštvu svo- 
ga milosrđa. Padnite ničice pred zaštitnicima nebeskim: Bar- 
tulom i Markom, pod njihovom zaštitom stoje ove zidine. 
Skrušeni molite i bit ćete uslišani. Molitva nebo otvara, Bo- 
ga priteže, raspršuje vojske, ohole ponizuje, ponizne jača i 
hrabri«. 

Poslije ovih riječi nastavismo bogoslužje i dovršismo. Puk 
je stao govorkati svak na svoj način. Između njih neki sklo- 
ni praznovjerju ili možda po prirodi, pothranjivali su očaj 
puka pozivajući se na nekakve žute ptice slične ožujskim 
žunama, izuzev boje, kakovih se kod nas do tađa nije viđalo, 
(onih dana u našem kanalu i uokolo grada viđasmo njihova 
jata: čas kako po moru plivaju, čas leteći po Otoku, kako vi- 
nograde haraju) da su došle iz Crnog mora i da prethode 
turskom brodovlju; ili barem da označuju Turke u bijelim 
turbanima koji će nam doći na našu propast, Međutim bo- 
gatiji svoje škrinje počeše prenašati na brodove, a počeše pri- 
dolaziti glasonoše iz Dubrovnika jedan za drugim i onaj zad 
nji uvijek donoseći lošije vijesti. I tako se svi uzbude i sva- 
tko počne nositi na lađe svoje stvari tolikom naglošću da su 
kroz gradska vrata jedan drugoga gnjeli. 

Gradski knez bijaše mladunče,“ veoma neiskusan, a ne- 
povjerljiv prema iskusnim ljudima. Prošla su dva mjeseca 
odkako je preuzeo Upravu i kroz to kratko vrijeme nije ni- 
komu omilio; ipak se pokazao kroz ove zadnje dane mekšim 
i ozbiljnijim, Videći kako se sve iz grada iznosi odmah nare- 
di da se dobro zatvore gradska vrata, 

Tada mnogi stadoše svoje stvari spuštati niz zidine, a ne- 
ki stadoše pred vratima gomilati stvari gurajući jedni dru- 
ge. To bijaše bijedan prizor! Tako je izgledala Troja, kada je 
osvojiše, Knez ne bijaše sobom donio mnogo robe, jer svoju 
obitelj ostavi u Veneciji. Ipak svoju sluškinju i sve svoje 
stvari odpremi u luku na brod, a k tomu je sebi osigurao 
gusarski peraštanski brod dobro održavan, sa šest snažnih 
vozača, unajmljen za 120 zlatnih dukata, U sutonu pojačava- 
le se kojekakve protuslovne vijesti, Preplašene žene jurile 
su kroz grad zapomažući da ih se pusti na lađe ili u šumu. 
U povečerje knez pristane da ih pusti, a sutradan još i više, 
otvori gradska vrata da uzmognu odpremiti stvari na lađe ko- 
je stajahu usidrene. Napokon oni koji su željeli otići raza- 
peše jedra 8. kolovoza, 

Treba spomenuti što se je dogodilo kada Franjevci odo- 
še. (Obje naime zajednice i Dominikanci i Franjevci, prijaš- 
njih dana, prije svih drugih, pobjegoše). Ovi naime iz svog 
samostana, što se nalazi na Otoku dvije milje istočno od 
grada, odprije preniješe čudotvorni Križ i sliku bl. Djevice 
Marije Majke Božje u crkvu Svih Svetih unutar Grada, a kas- 
nije prije svoga polaska izvukoše iz ove crkve časnu sliku 
Djevice sa dragocjenim ukrasima i položiše u lađu s kojom 
su kanili otići. A Sv. Križ radi neprikladnosti lađe ostaviše. 
Ali se iznenada uzvitla oluja, valovi se dizali od dna mora do 
neba i uskovitlali se vjetrovi i činilo se kao da vrhovi nestaju 
u bezdane. 

Poslije smo saznali da je u ovom nevremenu pod Ulci- 
njem nastradalo sedam turskih galija, mnoge se druge u me- 
đusobnom sudaru razbiše. Osupnuti redovnici, uplašivši se da 
je oluja od Boga poslana, odmah odložiše Sliku sa svim ukra- 
sima na mjesto odkuda je uzeše, A kada se oluja smirila na- 
pustiše samostan i zvona u tornju, sve što imahu i pobjegoše 
osiavivši u gradu tako obe drage Svetinje. Tolika ljubav za 
život, da se ne obazreše niti na nebeski znak oni koji zavje- 
tovani trebaju prezirati smrt. A bijahu u strahu tako ujedi- 
njeni da ne osta ni jedan samostanski sluga. Ali plašiti se je 
na njihovom primjeru tj. neke od njih Neretljani ne poštedi- 
še, zarobiše i trebalo ih je otkupiti teškim novcem. 

Poslije ovoga bijega, drugi dan, dođoše dva fratarska od- 
metnika iz neke drug»? provincije i pokušahu odnijeti drago- 
cjenosti sa Gospine slike, Odjurismo ih otkuda dođoše. Os- 
ramotismo ih, ako su uopće sposobni sramiti se. Sve ovo us- 
put napominjem, a nastavljam opis. 

Naši (izbjeglice koji su direktno putovali) svi živi prvog 
dana stigoše u Hvar, a sutradan u Zadar, praćeni prikladnim 
vjetrom, Zadrani, iznenađeni tolikim našim i hvarskim jed- 
rima, posumnjahu da im se približuje neprijatelj. 

Mi stražareći i bdijući i noćima i danima snalazili smo se 
lišeni bilo kakove i čije pomoći. A nažalost i naši susjedi 
prekinuše veze s nama kao da bijasmo okuženi ili prokleti od 
Imora i od ognja od tada pa kroz dvadeset dana. Samo pone- 
kada sa susjedne obale potajno bi k nama došla lađica sa 
pismima i glasonošama, 

Tako nam bi javljeno 9. kolovoza da se u uvali žuljane 
nalazi sedam malih Hercegnovljanskih galijaju čije ruke u- 
pade svećenik Franjo Ordoničić sa mnogo drugih putnika na 
putu u Dubrovnik, Žuljana je mjesto na Pelješcu i gleda iz- 

među Korčule i Mljeta, Slijedeće noći ovi Hercegnovljani obi- 
lazili su naš Otok s vanjske strane i u noćnoj tišini uđoše u 
luku nazvanu Gršćica, te ranim jutrom u tri čete s južne stra- 
ne dohvatiše se Blata do tada neprimjećeni; dok vika stražara 
ne najavi dolazak neprijatelja. Premda su stražari na cijelom 
Otoku bili obavješteni o dolasku Hercegnovljana u Žuljanu, 
oni spavahu i njihov dolazak nisu zapazili. A kad ih zapaziše 
kričeći okrenuše neprijateljima leđa i pobjegoše u šumski 
mrak, Krivci u spavanju, a u vici veoma valjani! Na ovu viku 
tko god je mogao razbjegne se na sve strane. A tri turske če- 
te se ovako razrediše: jedna zastane na južnom proplanku 
odkuda dođoše, druga je plijenila pojedine dvore, treća je sta- 
jala usred sela u punoj spremi kao zaštita pljačkašima. 


Blato jehajveće selo čitavog Otoka koje u potrebi obi- 
čava pružiti 300 izabranih boraca. Tada bijaše pozvan jedan 
dio na obranu grada, a jedan dio već odprije bi prisiljen ići 
na mletačke galije, dok ostali dio sakriven u šumama ostavi 
kuće bez obrane. Tako hajduci ovo čitavo mjesto opljač- 
kaše zarobivši 50 duša koji svi od reda bijahu djeca ili žene 
izuzev Šimuna Simonetti i troje staraca od kojih jedan bijaše 
slijep. A tri žene sasjekoše. Tri ranjenika pak pustiše, od ko- 
jih jedan: Pelegrin Kršinić sklonivši se na visoki badem, bi- 
jaše izranjen mnogim strijelicama i sve je nadživio; Nikola 
Kaštropil, u kući zarobljen i pobjegavši im iz ruku i okova 
ranio je trojicu dušmana, a bijaše i sam lagano ranjen; treći, 
Ivan Barčot, koji se bijegom spasio, začuje zapomaganje maj- 
ke i pogledavši vidi kako je zarobljenu neprijatelji vuku raš- 
češljane kose. Promislivši na materinu ljubav junački jurne 
na neprijatelje, četvoricu smrtno rani, majku okova oslobodi 
i omogući joj pobjeći u obližnju šumu. I dok se s mnogi- 
ma borio koji na njega navaljivahu, ne mogavši brzo svoje 
koplje osloboditi omotano svojom oštricom u odjeći nepri- 
jatelja, bi od njih ranjen, padne i kao mrtav napušten pre- 
živi dva dana, Sretan sin dostojan vječne sreće radi ovog pre- 
slavnog djela spasivši unesrećenu majku koju tako ostavi 
slobodnu, ali ožalošćenu. 


A izvješćuju da su vidjeli kako neprijatelji izvršiše dva 
humana djela. Prvo, što su sačuvali život Petru Petriću i nje- 
govoj ženi koji ležahu u krevetu u krajnoj bijedi, siromaštvu 
i nevolji. Ovaj bijaše brat svećenika Ivana nekada na službi 
u Padovanskoj crkvi, a otac Ivana Petrić zaposlenog u taj- 
ništvu Feranta Gonzage u Milanu, A drugo dobro djelo iskaza 

jedan od njih time što je potajno iz same lađe iznio dijete 
staro 8 dana i šutke ga predao njegovoj rodbini da ga nose 
njegovoj majci. 

Kad u gradu saznaše što neprijatelji počiniše u Blatu 
njima zavlada opća žalost. A zatim se uzdigne smutnja. Svi 
naime seljaci ovdje zadržani odlučiše otići pod izlikom da 
potraže svoje i srede ako je štogod ostalo ispod nepri- 
jateljskih ruku. 

Pojavio se i nekakav duhovnik kao tobožnji prorok obo- 
ružan puškom, mačem i kopljem, očito neuravnotežen, prisi- 
žući da mu je jedina nakana koriti narod. 

Iste noći ili slijedeće stražari žestoko uzbune grad budući 
ugledahu pod gustom kišom i uzburkanim valovima kako se 
k nama provlači neka lađa iz pravca Orsana peljeških Fra- 
njevaca, A mi, sumnjajući da nijesu to možda oni koji barahu 
Blatom sa drugima koji bijahu u žuljanskoj luci, sasusmo 
mnogo topovske vatre na tu lađu. Poslije smo saznali kako 
su ovi Hercegnovljani vozeći se noću uz pelješki kraj, opljač- 
kali sidra i konope po pelješkim lađama te nošene valovima 
ove lađice bez razloga naše uplašiše. 

A iste noći zbiše se dvije neugodnosti. Prva, što čuvari ku- 
le zvane Revelins ili Predziđe ostaviše je radi kiše. Pozvani 
na odgovornost rekoše: »Kako smo mogli tamo ostati, kad je 
voda bila do koljena!« Nato Arhiđakon zagazi u vodu i po- 
maknuvši samo jedan kamen koji je zatvarao odvod, začas 
bijaše sve suho, 

A druga neugodnost bijaše to, što ispalivši samo jedan 
topovski hitac iza crkve Svih Svetih slomi se konjić ili jaram 
na njemu — što na molbu Arhiđakona popraviše brodogradi- 
telji Nikola Mišulić i Franjo Paulis (Depolo) kroz četiri sata, 
dok je Arhiđakon svijetlio voštanicom. 

Oko 13. kolovoza primismo sigurne vijesti iz Dubrovnika 
da je pao Ulcinj, Budva i Bar i da neprijatelji opkoliše s mo- 
ra i kopna Kotor te su tako Kotorani u krajnoj opasnosti. K . 
tomu je općenito mišljenje da je za osvajanje Kotora do- 
voljno manji broj lađa. A ostala mornarica da će se upotrije- 
biti za osvajanje primorskih gradova diljem Dalmacije, oso- 
bito Zadra i Šibenika. Taj glasonoša donio je također pisnio 
Antuna Paladina, upućeno Filipu Rozanoviću, napisano tali- 
janskim pučkim jezikom, loše sastavljeno, kojim ga obavješ- 
tava da se nalazi s turskim brodovljem u Dubrovniku u nadi 
da će ondje naći koga iz obitelji Rozanović. A budući nikoga 

nije našao želi ovim pismom pozdraviti sve svoje, osobito 
brata i ponuditi se najspremnijim bilo u čemu pomoći. Pot- 
pisao se Juzuf - kako ga Turci nazivlju. 


Paladini su u našem gradu prastara i plemička obitelj * 
Nekada bijaše bogata, ali poslije padne u siromaštvo kao i 
mnoge druge, te se nastaniše u Žrnovu, selu blizu grada. Iz 
ove obitelji potječe o. Vicko, glasoviti teolog, dominikanac, 
veliki Arhiđakonov prijatelj, s njime vezan u četvrtom ko- 
ljenu. Radi ove usrdnosti, Rozanovići uzeše k sebi najprije 
Jakova, koji je prerano umro u 10. godini života, pa spome- 
nutog Antuna, oboje Markovi sinovi, koji bijahu bez rodite- 
lja, te ih znanjem poučiše i vladanjem odgojiše. Još kao di- 
jete Antuna nagovoriše da pođe u pomorce. Nakon brodo- 
loma kod otoka Hios padne u barbarske ruke kao zarobl jenik 
Uluz.Alijev, nazvan Occhialino, alžirski potkral j (neki misle da 
je iz grada Julije Cezareje, Prisiljen da se poturči postade za- 
povjednik jedne galije). I tako glasonoša Marko Prasica preda- 
de ovo pismo Arhiđakonu umjesto Filipu, koji bolestan, ja- 
dan, sa ostalim bijaše pobjegao u Zadar, S pismom bijaše po- 
slao i šest smotaka bijelog svilenog konca neznatne vrijed- 
nosti, u znak (vjerujem) nečega što mi nije poznato, 


Uz ovakove vijesti zavlada u nas strah, Isti knez otvore. 
no i bez pretvaranja govoraše da grad treba ostaviti, a ne 
čekati premoćnog neprijatelja. Arhiđakon je pak svakoga hra- 
brio, sokolio pokazujući pismo Antuna Paladina sa onim bije- 
lim koncem kao znak sigurnosti i mira, dok drugi to tuma- 
čahu, kako konac znači verige, a pismo da obećava samo ne- 
kakvu nadu, I tako se svijet većma uznemirivao. 


Odmah poslije ovoga narod bi pozvan na molitvu kojoj 
smo se često uticali, te su svećenici vapili Božje milosrđe i 
pomoć svetaca, dok je sav puk u suzama odgovarao istim za- 
zivima. Odslužene su i tri Mise nebili se Puk što dulje zao- 
kupio u bogoslužju, a manje se predavao strahu. Nakon bo- 
goslužja u Katedrali sv. Marka i dok se narod prebacivao 
ao crkve Presv, Trojstva, gdje je također imalo biti bogo- 
služje, ovamo stigne sa Pelješca dubrovački plemić Helije 
Cervin Buničević kojega knez, nalazeći se u bogoslužju, od- 
vede u dvor. Tu se međusobno podulje razgovarahu te se o- 
prostiše. Knez zastade u dvoru, a onaj se vrati na Pelješac, I 
dok je Cervin Buničević odilazio upita ga Vicko Rozanović o 
Piijetećoj opasnosti — koji mu s podsmjehom odvrati: »Sva 
će biti dobro, ako knez ode!« 


10 


Poslije Mise u procesiji obišavši grad, odslužismo i treću 
Misu pred čudotvornom franjevačkom slikom Djevice Mari je. 
Tu se dogodi da je jedan od naših, bilo od umora, bilo od 
plača ili od straha pred neprijateljima, pao u nesvijest tako 
da odnesen kući, ležao je kao mrtav tri ili četiri sata, Sa svim 
tim tri dana kasnije, kad se neprijatelj približavao, među pr- 
vima pobjegne iz grada i nije se zaustavio prije negoli se 
preko brda našao daleko od grada 15 tisuća koraka, A nakon 
bogoslužja odosmo da se okrijepimo. od 

Vicko Rozanović prenese bratu ono što je čuo od Cervina 
Buničević. Arhiđakon sumnjajući da se navlaš u puku podr- 
žaje i množi strah, veoma se ražali. A u predvorju dvora nai- 
đe na svađu o gradskom žitu koje običavahu dijeliti vojnici. 
ma besplatno. Svađa bijaše između kneza i nekolicine naših: 
knez ne htijući ga dijeliti, a ovi pak tvrdeći kako je nemoguće 
u zatvorenim zidinama živjeti osobito seljacima, ako im se 
ne pomogne. Arhiđakon se neprimjetno priključi i postavi 
se kao sudac između njih, Povukavši kneza na stranu upita ga 
što misli: dali bježati ili pokušati sreću? On mu odgovori, da 
će bježati, ako navali velika sila. Arhiđakon će na to: »A ko- 
me ostavljaš hranu! Neprijateljima? Bit će bolje da prije bi 
jega vidiš oko sebe situ čeljad!« Knez napokon pristade da se 
svaki dan dijeli nekoliko lonaca, ali bilježeći svačije ime, ka- 
ko bi se poslije moglo od svakoga naplatiti ukoliko bi ovakva 
razdioba bila neprihvatljiva svjetlom Mletačkom senatu. Ovo 
bi rado prihvaćeno i svi bijahu zauzeti oko dijeljenja; i tako 
se Arhiđakon zadrži tri sata u sobi s knezom moleći ga da 
ne misli podnipošto na bijeg, pa makar svi pobjegli. ' 

Knez mu dvije stvari prigovori: prvo, kako se i sam Arhi- 
đakon potajice sprema na bijeg pokazujući mu u luci lađu 
natovarenu sa tri bačve vina i sa drugim stvarima — to Ar- 

jiđakon nije učinio za bijeg, budući je lađa veoma teška, 
spora — već je to spremio kao pomoć bratu Filipu i onima 
koji s njime odoše, a da se nisu mogli za to nikako pripre- 
miti. Drugo, nemoguće se suprotstaviti ni navali osam gali ja: 
ni radi malog broja hranitelja ni radi slabosti gradskih Zi- 
dina, Odmah zatim Arhiđakon naredi da se ispred očiju kne- 
za lađa isprazni i potopi. 

Zatim osobno pregleda čitavo mnoštvo muškaraca, po 
broji ih i nađe oko 240 bez žena i djece. Knez promjeni svoje 
mišljenje, pa je Arhiđakon na neki način protestirao. Ovaj 
svakomu odredi borbeno mjesto i odredio za svaki položaj 
zapovjednika, 


11 


U isto vrijeme na hitroj lađi doploviše neki Hvarani tra- 
žeći u ime Komune nekoliko bačvica pušćanoga praha, To- 
mu se neki oštro suprosiaviše sa Jeronimom Gabrielis na 
čelu. Dok Arhiđakon predloži da im se zamoljeno dade, bu- 
dući toga kod nas ima u izobilju, a k tomu ima i onoga što 
se slao za Ulcinj. I tako su nam dani prolazili u nemiru, a 
noći u nespavanju. 

Međutim nam neprestano stizahu glasonoše s vijestima o 
grabežina Neretljana, pa i od Pelješćana, te o nevoljama na 
sve strane. Odasvuda prijetila je samo nevolja, ruševine i 
uništenje, A od nikuda se nije nazirala ljudska nada, Oslonje- 
ni stoga na Boga i bl. Djevicu kao i na pomoć nebeskih svetaca 
okrenusmo se svim srcem molitvi i ustrajnoj prošnji. Svi se 
okupismo uokolo oltara: svećenici uzdišući, muževi klečeći, 
starci tugujući, djevojke raspletene kose, žene plačući, djeca 
vičući, čitav puk pritisnut strahom, tjeskobom i gorčinom. 

Dogodi se međutim da neka starica pristupi Arhiđakonu 
i reče: »Otkrit ću ti viđenje što sam ga noćas imala: snilo mi 
se da klečim ispred nogu Djevice Marije, moleći je za zaštitu 
ovog grada, Ona mi odgovori: »Pružit ću zaštitu; a reci samo 
Arhiđakonu da bude hrabar i da se junački iskažel« Još je 
mnogo toga kanila izreći, ali je Arhiđakon odmah presječe 
u riječi (bojeći se da se tu ne radi o kakvoj prevari): »Bakice, 
nije vrijeme da slušamo nečije snove, a niti sam ja toliko za- 
siužan, Ti požuri i moli se Bogu!« I ovo rekavši od nje se uda- 
lji naređujući joj da šuti, 

Malo zatim Vicko Rozanović kao bez daha dotrči bratu 
i reče: «Izdani smo, jao izdani smo: kopaju otvor na Novoj 
kneževoj kuli* okruženi pregradama da se ne vidi! Zatim kad 
bude mrak knez će sa svojima pobjeći!« Slično i mnogi drugi 
ogorčeni priključe se Arhiđakonu sličnim riječima pitajući 
šlo da se učini u ovakvoj situaciji. Zapovijedi da šute, obeća- 
jući da će vrlo lako doskočiti ovom zlu: samo ako se ustegnu 
od oštrih riječi, 

Arhiđakon slučajno naiđe na Jakova Scapaneo vršioca 
dužnosti kancelara koji bijaše knezu vrlo vjeran i veoma pot- 
reban. Zapita ga: što je Marko Prasica nedavno iz Dubrovnika 
novog donio: premda je o tome sve znao, jer je otvoreno onaj 
govorio kako je sobom donio pismo, da 80 galija koje čuvahu 
otok Rod, k nama dolaze da nas unište, A da je usred puta 
zapaženo mnoštvo jedara kod Dubrovnika te bi do sutra već 
mogli biti ovdje. I zato se taj Jakov iz Kancelarije uspinjao 

na zidine da gleda dali se već jedra galija vide. Arhiđakon 
mu se pridruži, To je bila prigoda duljeg razgovora s njime. 

Jakov mu poče bezvezno odgovarati i dvolično pričati. 
Arhiđakon se pretvarao kao da mu sve vjeruje. Dok se zajed- 
no ne popeše na zidine i obišli sav grad unaokolo. Napokon 
kad su imali sići kroz drvene stepenice Ubožnice kraj Južnih 
gradskih vrata Arhiđakon reče: »Gle, brate, misliš li da ja ne 
znam za vijesti koje stigoše; znam za 80 neprijateljskih je- 
dara, radi čega si i izašao iz Kancelarije da paziš na njih; po- 
znato mi je da je probijena kneževa kula; znam i to da u prvi 
mrak mislite peraštanskom lađom, ovdje u luci pripremlje- 
nom, pobjeći. Premda sam ovo sve dobro znao ipak se ne sr- 
dim što si me pokušao varati. Pače, budući te poznam kao 
vanredno odanog knezu, to više te cijenim što te sve više 
otkrivam da si ukrašen ovom vjernošću. U ime dakle ove mo- 
je takve cijene i u ime tvoje vjernosti zaklinjem te, iznesi 
knezu kako ne samo jedan nego čitavi grad zna za vijesti i 
njegove odluke. I moli ga da nikako ne ide, barem ne po- 
tajno«, Ujedno se zaklinjući reče, da je ovako rečeno kako ra- 
di našega tako i radi kneževa spasa, 

Čudeći se na ovo, spustivši oči k zemlji, samo mu odgo- 
vori da će sve ovo knezu prenijeti. 

Tek što se razišli, knežev dvor se otvori za svakoga. Tra- 
žiše i Arhiđakona i uvedoše ga u unutarnji prostor gdje ga 
knez, žaleći mnogim riječima zajedničke nesretne prilike, za- 
moli da prihvati njegov stav. Arhiđakon odmah odgovori ka- 
ko nema razloga, zašto bi ostupio od svog prijašnjeg stava. 
Knez iznese ono pismo iz Dubrovnika. Arhiđakon je uzvraćao, 
da smisao tog pisma može biti samo taj da hrabri duh; jer se 
sigurno zna, da će se brodovlje izložiti, a pljačkaši će izvršiti 
svoj pohod. »Ali zaštitna mornarica sa Roda na nas dolazi!« 
— reče knez. A na to će Arhiđakon: »Pa valjda smo sigurniji 
iza kamenih zidina negoli neprijatelji u drvenim lađama!« 


Dok su se oni ovako prepirali, pristupi im s mnogim 
drugima Ivan Krstitelj Rozanović, otac Arhiđakonov, starac 
od 83 godine, zaklinjući kneza da ne ostavlja grada. A knez 
mu ovako odgovori: »Brajko moj, ti si svoj vijek proživio. 
Pusti i mene da ga i ja živim!« 

Budući ga nitko nije mogao okrenuti od njegove namisli, 
Arhiđakon ga stane nagovarati neka ne bježi potajno: da nje- 
gov bijeg ne izazove veći nemir. A knez će uz podsmijeh: 
»Što bi htio da me kamenjem zaspu?« Nato Arhiđakonu navru 

suze na oči i zašuti uzdišući, da ga za izdajnika drži onaj 
koga on priznaje duždevim zastupnikom i za čije se dobro 
brine ne manje koliko za sebe i za rodni kraj. 

Ovo je ganulo i kneza i stade se nekako povjerljivije vla- 
dati pitajući, kako bi se moglo javno otići, a da ne bude po- 
gibelji, bune u narodu? Na to mu odgovori: »Trebalo bi saku- 
piti sav narod na zbor, pohvaliti njegovu spremnost i iz- 
javiti, kako želiš s njima živjeti. Međutim kako je potrebno 
radi tog istog puka, da se izvrgneš težoj pogibelji: putovati 
u Zadar radi dopreme pomoći, putujući malom lađom izme- 
đu toliko neprijatelja! Treba im preporučiti k tomu, ako us- 
ireba, hrabro izdržati u obrani grada očekujući tvoj povratak. 
Pa tko bi se ovome usudio protusloviti? Ako bi pak potajno 
kroz rupu izašao bojim se da te netko neodgovorni ne nastri- 
jeli pušćanim metkom, pa da čitavi grad upadne u zločin 
veleizdaje!« 

Tu malo razmišljajući knez gotovo sve veselo prihvati; 
naredi svom momku Marinu i Jakovu Scapaneo da sve prip- 
reme. Zatim u vijećnicu dvora sazove sav narod, pa kako ie 
dogovoreno prema Arhiđakonovu naputku, ukratko i dršćući 
im glasom stvar obrazloži. 

A bilo je pojedinaca koji su rogoborili, kako je dovoljno 
odposlati zastupnike, a da ne treba osobno kneza izlagati po- 
gibelji. Arhiđakon upadne: »Bit će uspješnije za nas i za dr- 
žavu da u ovom zadnjem poslu bude osobno knez, a ne da ša- 
ljemo nekoga drugoga, koji bi pod izlikom poslanstva, gledao 
kako bi od nas pobjegao. Duždu je zadatak ovaj grad braniti, 
A knez je njegov zamjenik, Smatra se dakle izdajicom svaki 
onaj koji zapriječi dužda da svojima pritekne upomoć«, Svi 
siadoše vikati: »Brzo odlučite, nema zapreke, požurite!« 

Tada Arhiđakon okrenuvši se knezu reče: »Presvijetli 
kneže, nije dobro, kroz vrijeme tvoje odsutnosti, ostaviti grad 
bez glave, Promisli tko će biti tvoj zamjenik.« A knez upirući 
svoj pogled u njega rekne: »Tebi povjeravam čitavi Otok«, 

Među sakupljenima bijaše i neko zanovjetalo, muti- 
kaša, a knezu nepoćudan, Iz ugla dvorane je mrmljao: »Kad 
ode knez, narod će izabrati za zamjenika knezu koga hoće!« 

Na ovo se poboja Arhiđakon da ne nastane kakova buna, 
pa se ovako ponovo obrati knezu: »Neka zna tvoja razbori- 
tost, da je preč. biskup, kao i njegov vikar sa gotovo čitavim 
klerom odavle otišao, te je meni, iako nevrijednom, uslijed 
otsutnosti predao duhovnu vlast i brigu za kler. A ako bih se 
Prihvatio i svjetovne vlasti, ne znam dali ću moći tomu udovo- 

ljiti. Ne bježim od tereta i ne uklanjam se poslu, Naprotiv, 
pripreman sam na sve, ali ipak savjetujem da se odrede če- 
tvorica starješina gradu: tri naime plemića i četvrti iz puka.« 
— predlažući onog mutikašu, da mu na takav način oduzme 
mogućnost stvarati smutnju. 

Knez prihvati Arhiđakonov prijedlog izuzev onog smut- 
ljivca: Ivana Krst. Rozanović, Jeronima Gabrielis, Marina Ob- 
radić i Antuna Costa kamenara. Ključeve grada preda naj- 
starijem Ivanu Krstitelju. 

Ovo obavivši, oko jedne ure noću, kroz vrata morskog 
ulaza izađe zajedno sa svojim najbližima, tj. sa Jakovom i Ma- 
rinom. Ukrca se u peraštansku lađu obučen u obično morna:- 
sko odijelo, te otputuje u Hvar, zatim u Zadar, konačno u 
Veneciju. 

Mi smo se međusobno hrabrili i boljemu se nadali, a za- 
zidasmo onaj otvor na kneževoj kuli. Postavivši straže obišli 
smo čitavi grad unaokolo, a što je trebalo, učvrstili smo. Ni- 
koga nije bilo, osim staraca, bilo na zidinama bilo na ulicama 
ili u crkvama koji nije oboružan spavao — kako bi svatko 
mogad zauzeti određeni položaj na prvi zov. 

Arhiđakon je krenuo svojoj kući tek pred zoru da otpo- 
čine. A nije spavao onako obučen ni jednu uru: kad ga pro- 
bude zvona na molitvu Matutina, 

Ovdje mi se čini prikladnim reći o Otoku, o imenu, polo- 
žaju Otoka i grada i o naoružanju, da se lakše može shvatiti 
ono što ću kasnije reći. 

Držim da se od starine ovaj otok nazivlje Corcyra Me- 
lena ili Nigra (Crna Korčula); bit će radi sličnosti položaja sa 
Krfom, budući da oba otoka gledaju prema jugu, a nose jed- 
naka imena, A bit će i radi crnine njegovih šuma, U tom smi- 
slu i postoje stihovi koji glase: 

»Korčulom se sada zovem, a otprije Korčula Crna bijah: 

jedno i drugo prikladno. 

Na Jadranu s protivne Garganske obale, nećeš naime na- 
ći borovima tamnijeg otoka, 

Zato Crna se nazivljem. 

A držim da se Korčulom zovem iz razloga koji slijedi: 

Gle, čuje se novi glas, da se sagradio krugom novi grad 
i da mu zidine nose ime malenog Srca. 

Naprotiv ističem da mu prelijepi miri nose sliku velikog 
srca, jer mu usred grada sveti Marko stoji. 

Al' novi glas dolazi da je Grad krugom opasan, pa i zi- 
dine daju sliku malog srca. 

Naprotiv cijenim divno ziđe slikom velikog srca: 

Ta usred Grada svetac Marko vlada.« 

Nakon Trojanskog rata Antenor ratnik onih vremena ov- 
dje pristupio, kako piše i tvrdi pisac Dytes Krećanin, te ute- 
melji ovaj grad. Dok naprotiv Plinije tvrdi da su Knidijci u- 
temeljili grad, što je i moguće, budući je Antenor na bogati- 
je područje drugih otoka prešao, a ovo ostavio svojim drugo- 
vima Knidijcima, 

Da je zaista naš grad Atenorov i njegovih drugova svje- 
doči i naša prastara predaja i stara uspomena iznad 
Zapadnih gradskih vrata? nanovo u kamenu uklesana u sti- 
tovima, usprkos zubu vremena i nerazumjevanju ljudi, uvijek 
sadrži tragove starine: 

»Ovdje i Antenorovi ljudi položiše prve temelje Korčule 

— djelo plemenitog narođa«, 

A Godine Gospodnje 1594. sa obnovom zidina, kula i zgra- 
da grad bijaše utvrđen, u vrijeme kneza Antuna Leoni, pa mu 
je uklesan u kamenu njegov grb: lav sa kosim pojasom, na 
mnogim mjestima zidina, Jedan takav mnogo ljepši nalazi se 
na lijevoj strani Morskih vrata imajući pod sobom u kamenu 
slijedeće stihove: 

»Nakon propasti Troje ove zidine nekada 

utemelji Antenor; A da se od starine ne sruše 

pobrinu se Antun Leoni, da im vrati puninu, stari 

izgled i ljepotu«. 

Kasniji pisci nazivlju Otok i Grad: Korčula. Nisam mo- 
gao pronaći razlog ovakvom nazivu. Duljina Otoka od istoka 
prema zapadu iznosi oko 300 stadija. Širina nije svuda jedna- 
ka. Najviše dostiže 90 stadija, a najuža je 40. Visina do 70. 
Brdoviti dio je neplodan i suh, Otok je prikladan za lozu i 
dobrano za pašu, a odlikuje se dobrom šumom, Sredinom 
Otoka prolaze brdski vrhovi poput hrptenjače cijelom Otoku, 
a na krajevima se snizuju. Obala je vijugava s mnoštvom u- 
vala, nesigurnim pristaništima, ali ima i sigurne luke na sve 
strane, Istočni kraj Otoka nazivlje se Ražnjić, jer se poput 
jezička produljuje u širini od osam do tisuću koraka. Zapadni 
dio dijeli se u dva kraka: veći je Sv. Ivan od Gradine koji 
zauzima 500 stadija, 

Kišnice nadomještaju manjak žive vode. A ipak, nedale- 
ko od Luke, najviše 300 stadija, u velikom polju sela Blato, 
u kojemu se nađe tolika količina žive vode da polje postane 
blatom, po čemu je i selo dobilo ime Blato — jer riječ Stag- 
num u hrvatskom jeziku glasi blato - vrlo često dvije i tri, pače 

i do sedam godina se dogodi da se ove vode ne isuše, a kad 
ih nestane, — ovo polje — dugačko 1500 noga, a široko 6 sia- 
dija — postane vanredno plodno. Kad se obradi i zasije na- 
kon što voda opadne, stopostotno rađa. 

Polje pripada određenom broju obitelji i svake se sed- 
me godine dijeli po Ugarskom običaju na glave obitelji. I že- 
nama pripada dio ukoliko ostanu neudate, a ako se udadu 
gube pravo ulazeći u obitelj koja na ovo nema pravo. Ovo 
pravo ne može se stjeći ni mirazom ni nasljedstvom ni ikako 
drugačije, a ne može se ni otuđiti već ostaje uvijek unutar 
istih obitelji. Svatko prima na glavu dva komada, kako ih hr- 
vatski nazivlju »Stupi«: jedan na plodnijem, a drugi na sla- 
bijem terenu. Svi su dijelovi jednaki, osim onih nešto većih, 
koji se dodjeljuju vještacima diobe. Vještaka ima šest: tri 
građanina i tri seljaka. I ovo pravo vještačenja pripada od- 
ređenim obiteljima i ne može prijeći na druge. Veće odn. ma- 
nje komade dijele prema broju glava, 

Na ovom polju raste nekakva masna trava od koje ako 
sioka malo više popaše, naduje se i pocrka, Od ovakovih se 
ne smije upotrijebiti ni meso ni koža radi priljepčive bolesti 
koja se mnogo ne razlikuje od epidemije kuge. 

Smatraju, kad bi se ovo čitavo polje obradilo, da bi mo- 
glo hraniti ne samo radnike i otočane nego i susjede. A ipak 
vještaci tvrde da je površina polja ispod razine mora i da se 
voda ne bi mogla odvesti u more, kad bi se usjekla brda 
koja se nalaze između njih. Ali se nemar stanovnika ne može 
ničim ispričati: bez obzira naime na poplavljenost, ono se ne 
kopa niti gaji, osim najmanjeg istočnog dijela odkuda običaju 
izvući najveću korist. 

Otok obiluje vinom, drvom, ribom, kao što i more sa o- 
kolišnim otočićima. 

Najvažnija su dva zanata: brodograditelji i klesari. 

Ovaj Otok leži u Iliriku nasuprot Monte Garganu daleko 
sto tisuća koraka preko mora, u kojemu se sa istoka nalazi 
Mljet, s juga Lastovo, sa otočjem; na zapadu šesdesetak sta- 
dija daleko leži Vis, na sjeveru pak Hvar u udaljenosti od 
30 tisuća koraka na najbližem kraju, A sa sjevera je Neret- 
ljanski kraj kroz koji se provlači Pelješac, kojega Ptolomej 
zove Enejskim prebrežjem. Dohvatajući ušće rijeke Neretve 
proteže se sve do dubrovačkog otočja s desne strane, a s 
lijeva sve do Hvara. Kopnenim vezom čini rukav širok 4 sta- 
dija gdje se diže grad Ston. Između dva mora prema istoku 
vidi se Dubrovnik. Na zapadu pak Hvar i Brač. 

Korčula stvara dva morska kanala: prvi sa istoka s Mlje- 
tom i Lastovom, a koji se proteže čitavom duljinom Otoka, u 
širini od 160 stadija. A drugi pak s dijelom Pelješca širine 
16 stadija. Ima različite duljine: onaj ne prelazi 18 tisuća 
hvati, ovaj nešto preko 12. Korčula teče ovom duljinom do 
mora okrečući se od hvarskih brda. Mljetski kanal je bez 
otočja, Korčula na oba kraja obiluje otocima i stijenama. Za- 
to je opasna nevještima, osobito pri dolasku, 

Grad je sagrađen oko 50 stadija daleko od jednog i dru- 
gog ulaza u kanale. Okrenut prema najvišem vrhuncu Pelješ- 
ca, podignut na strmom brežuljku okružen zidinama okrug- 
la oblika, gotovo morem sa svih strana, osim što je s juga spo- 
jen s ostalim Otokom, mostom, jarkom i lukom. 

Zgrade u gradu građene su od zdravog domaćeg bijelog 
kamena, Katedfala sa zvonikom nalazi se usred grada, Radi 
strmine tla diže se iznad sviju drugih zgrada pružajući onima 
koji pridolaze prekrasnu sliku. 

Usred grada, pred katedralom i zvonikom nalazi se trg 
fino popločan, Sve se gradske ulice k njemu stječu unaokolo 
pravilno raspoređene. Na ovo smjeraju stihovi blagohotnog 
pjesnika: 

»Krug sa središtem okružen odasvud gustim redom ulica: 

to je slika Korčule. 

Korčula Dalmaciji ne malu slavu pruža, 

kad je i napadnu, mletački oci brižno je čuvaju.« 

I baš u ovo vrijeme grad nam je bio naročito obrami 
benim oružjem obilno opskrb ljen!" otpremio je u Veneciju u 
rata sjajan knez Petar Bragadin" otpremio je u Veneciju u 
poslanstvo Rafaela Gabrielis koji je donio mnoštvo pušaka, 
koplja, strijela, lukova i šest topova koji su izbacivali kugle od 
dvanaest librica. Poslije kad je počeo rat, ponovno bi pos- 
lan Filip Rozanović te donese eksploziva i svega drugoga. 

Imasmo i otprije u gradu oružja od gvožđa, od mjedi, a 
osobito tzv. Papin top koji je izbacivao kugle od 30 librica. 
U oružani bijaše veliko mnoštvo i drugog oružja. 

Zidine pak onako stare tražile su da se obnove. Trebalo 
se bojati radi malog broja branitelja. No, dosta svega ovoga. 
Vratimo se našem predmetu. 

Rano u zoru 15. kolovoza i blagdana Uznesenja prebl. 
Bogorodice Djevice Marije zvonari se popeše na vrh zvonika, 
koji otskače od svih zgrada, da se po običaju slavi blagdan 
rukom udarajući skladivom zvona ili ključem ugodnom: glaz- 
bom prebiranja. Tek što su dva — tri puta zaigrali, obaz- 

revši. se prema istoku zaviču: »Jao, jao nama: evo se pribli- 
žuje čitavo neprijateljsko brodovlje! Evo iza otočića 50 ga- 
lija na sva jedra, brzih vesala, — evo ih već iza grada! Ostalo 
brodovlje se vidi nešto podalje!« - 

Vika se prosula gradom. Na sve strane se deru, kako tre- 
ba pobjeći u šume, rastvoriti vrata i da se svak spašava kako 
zna. Mnogi plakahu poput ženskih, a čuli su se i povici: »Evo 
na što nas doveli savjeti naših mudraca! Neka se otvore 
vrata!« 

Arhiđakonu se pak dogodi da je sreo sestru - udovicu sa 
njezina dva blizanca od pet godina i sa starijom kćerkom, 
gdje ga stane zaklinjati da najprije zakolje nju, pa djecu pri- 
je negoli upadne u ruke neprijatelja. On joj otsječe, nek se 
za sebe i svoje Bogu moli, nek se bori i neka bude od po- 
moći borcima. 

Poslije ovog razgovora zastade na koljenima kod zatvore- 
nih vrata Katedrale u kratkoj molitvi. Razumio je od onih 
koje je poslao na vrh zvonika da je najviše 20 galija koje se 
veoma približiše. Ono ostalo bijahu oblaci, pa se činilo da su 
lađe. Stane trčati gradom zaklinjući da svatko pristupi na 
svoje odredište za borbu. U tomu nije uspijevao: netko mu 
prijetio smrću, a netko ga nazivao izdajnikom, 

Neki se bacahu niz zidine, drugi bježahu kroz topovske 
otvore, a oni koji bijahu mlađi i brži prvi se bacahu niz zi- 
dine. Neki riječima, molbama i prijetnjama navališe na Jerka 
Gabrielis — kojemu je 80 godišnji Ivan Krst. Rozanović, išav- 
ši se kući te olujne noći odmoriti, predao kao drug drugu klju- 
čeve grada - neka se rastvore gradska vrata; ali na to nije pris- 
tao, Oni se bez ikakve sile razišli kao i ostali, iako su se 
mogli oduprijeti. 

Dok se Arhiđakon ovako lomio gradom kao izvan sebe: 
zaklinjući pojedince da krenu na borbene položanje, dotrča 
mu brat Vicko, koji se upirao s mnogima da ne bježe, govo- 
reći: »Jao, što nam je činiti: svi bježe! Arhiđakon mu odgo- 
vori: »Ovdje ćemo umrijeti!« 

Tada obojica složno ne više s riječima nego oružjem na- 
vališe na one koji bježahu kroz otvor kneževe kule što su ga 
prošle noći zatvorili, a sada ga bjegunci ponovno otvoriše. 
Svih ukloniše, a otvor ponovo dovzidahu, 

Izdadu potrebna naređenja, a topnici da se nađu svak na 
svom mjestu. 

Ipak bijaše još takovih koji su bježali (toliki strah bija- 
še zavladao). Vicko Rozanović, sav bijesan, gledajući to, po- 

pne se na visoku kulu prama Varošu i stane sipati kamenje 
na one koji su iz predziđa nad jarkom bježali, ne bili ih od 
toga odvratio, Videći kako ovo ne koristi, hitro izmisli var- 
ku, te počne na sav glas jaukati vičuči, kako s kule vidi gdje 
neprijatelji po suhom, raspoređeni unaokolo, hvataju sve bje- 
gunce, 

Kad su ovo građani čuli, više nitko nije mislio na bijeg. 
Pače, nekoje koji bijahu iz grada već izašli, prestrašeni Vicko- 
vom vikom, žene konopima natrag u grad spraviše. 

U tolikoj zabuni ne mogahu naći ključeve barutane, pa 
Arhiđakon sjekirom razbije vrata da se domogne baruta. 

Neki topnici gledahu kako bi iz grada pobjegli, pa je Vic- 
ko neke oružjem,.a druge uvjeravanjem natrag vratio, 

Međutim neprijateljske galije, pomognute silom vjetra i 
gonjene snagom vesala, veoma brzo doploviše pod same zi- 
dine na dohvat topova, Tada bi dan znak zvonjavom zvona, 
kako bijaše dogovoreno. Borba sretno započne silnom vikom 
naših koji se međusobno složno hrabrili, te ujedno započeše 
pucati i sa zidina tući neprijatelje svakakvim oružjem. Naj- 
prije nekoji vikahu da su kršćani! — da ih naši čuju, a imahu 
pred sobom i zastave s križevima, Ma kad vidješe, kako ih na- 
ši obasiplju topovskom vatrom i drugim oružjem — odjed- 
nom začu se vika ljudi i divljačka krika. Tada odzvanjaše ma- 
nja neprijateljska tanad po zidinama i krovovima kuća slić- 
no zvuku tuče, a strijelica poput kiše. A topovske kugle od 
7G librica padahu po zgradama, a iz mužara pristizahu ka- 
mene kugle triput jače, iako manje opasne. ' 

Opazili smo, da prije negoli imaju opaliti: kako svi trče 
i okupljaju se na krmu, a pramac onda odskoči: tako bi se 
opaljeno tane uzdigne iznad krovova kuća i crkve i zvonika, 
Sam Arhiđakon iznenada, za vrijeme boja, popevši se na vrh 
zvonika, zasadi pozlaćeni crkveni križ sa zastavom crveno - 
- zelenom uz klicanje: ŽIVIO KRIST! Ovo naše čudesno oh- 
rabri, dok neprijatelje zaprepasti, te gnjevom obuzeti, a od 
zraka križa suncem zablješteni, počeše u boju smalaksavati. 

Naši građani neprijatelja držahu podalje sa topovskim 
kuglama od 6, 12 i 30 librica. A kad se pokoja galija pribli- 
žila odmah bi i »nagradu« dobila, 

Tako se borba odvijala gotovo dva sata. Izgledalo je da 
se u gradu svima izmjenilo obličje. Vratila se hrabrost, a tko 
je strepio od straha na pomolu neprijatelja, sada pokaza ne- 
ustrašivost i jakost duha, Jedni su druge hrabrili u borbi; 
svatko je zauzet: bilo u borbi, bilo da borcima pomaže. 

Međutim neprijatelj, dohvativši iznenada kopno, iskrca 
nedaleko od brodogradilišta na istočnoj obali u Varošu,! pod 
tri barjaka, oko tisuću ljudi. Usto nije prestajala pucnjava 
na grad. 

Arhiđakon, videći toliki broj neprijatelja kako izlaze sa 
brodova, sudeći da kane napasti grad sa južne kopnene stra- 
ne, dotrči na tvrđavu nazvanu Revelin. Tu našavši neznatan 
broj braniča obuzetih strahom nove opasnosti, zajednički na- 
nišane top na neprijatelja i upravo da će opaliti hitac: kadli 
priskoči Grgur Doimi klesar, zadužen kao topnik, osokoljen 
Arhiđakonom i mnoštvo hitaca sjajno zasu na neprijatelja iz 
topa. 

Naši se najuspješnije borili protiv neprijateljskog bro- 
dovlja topovskom tanadi sa Nove Kule kraj crkve Svih 
Svetih.!? Zato je neprijatelj pucao na ovu kulu više negoli po 
ikojem drugom položaju srušivši vršak kule, 

U Revelinu Arhiđakonu se dogodi nešto neobično: dok je 
promatrao kroz otvor na zidinama (nazvan »puškarnica«) ne- 
prijateljsko brodovlje i odredio hitac našeg topa: jedna gvoz- 
dena kugla, ispaljena od neprijatelja, udari o zidine Revelina 
kraj njegovih nogu, a onda pak odbivši se, padne u vanjski 
jarak, Ali kamen s kojim bijaše zazidan stari topnički otvor : 
padne za tili čas do njegovih nogu, a da ga nije povrijedio 
niti mu nanio kakovu neugodnost, osim što od žbuke osut 
bi posve obijeljen. 

Turci, koji bijahu na kopnu, krenuše prema kneževom 
dvoru. Ovdje je bio zapovjednik Vicko Rozanović sa nekoli- 
cinom ljudi; preporučivši im čuvanje položaja, dok je on o- 
bilazio grad, oni iskoristiše priliku te prije ili u vrijeme do- 
laska brodovlja pobjegoše. 

Videći iskrcane neprijatelje i potrčavši na ovaj svoj po- 
ložaj nikoga ne nađe, Dotrči mu sestra Katarina Vidali sa 
još jednom udovicom i jedan starac seljak, te ih na brzinu 
uvježba baratati s dvije velike puške naslonjače (arkebuze), 
da je neprijatelje ne samo od njihovih odbio, nego im nanese 
i strahovite gubitke. 

Osobitom Božjom pomoći bi neozljeđen od bezbrojnih 
hitaca i strijelica. Ipak dvije strijele pogodiše mu sestru u ru- 
ku, a druga udovicu olakše u glavu, Pušćano pak zrno kroz 
grlo ubije Andriju Uskočić. 

Također i iz Revelina sipahu tanad iz teških pušaka po 
neprijateljskoj pješadiji. Ali oni uzvraćahu po našima stra- 
hovito mnoštvo strijela i metaka, 

Dok se ovako vodio boj na kopnu, galije se otkinuše od 
kraja prema moru i ploveći unaokolo zidina na prikladnoj 
udaljenosti malo bi zastale, naperili oružje i naglo bi bliže 
došle. Ali čuvši grmljavinu našeg oružja hitro bi opet odmak- 
le, Ovako se pokušahu više puta približiti ploveći od juga pre- 
ma sjeveru, te kad bi se približili uglu tu bi zastali, oružjima 
napadali zidine i tako ih razdrmali, da bi se zasigurno bile 
srušile, da ih naši nisu poduprli drvom i gredama. Naši su 
također uzvraćali vatrenim oružjem i to rijetko bez učinka, 

Ovako se bitka s obiju strana odvijala neriješeno, ali na 
našu veću opasnost: preveliki broj neprijatelja, naših malo, 
dotrajalost zidina, a djelomično i porušene od neprijatelja, 
grad bez glave, discipline i vojske - klonuli bi duhom i jači u 
tolikoj nejednakosti borbe, .! 

A mi malobrojni — kod nas bijaše sve obratno. Neprija- 
telj nas napadao, a nikako ne mogu znati čijim nadahnućem 
ostavismo strah i zaboravismo na očaj. A možda i pred lju- 
tom nevoljom... I tako stajasmo u krajnoj pogibli, opsje- 
dani sa kopna i mora, dok neprijatelji sa brodovlja iz Va- 
roša ne prestajahu bacati tanad na grad, a galije kružeći uo- 
kolo rušile su zidine i kuće svojim oružjima: posvuda ruše 
vine, posvuda pogibelji, a odnikuda pomoć - osim s Neba za 
one koji se uzdaju. Samo to! 

Vjerujem zasigurno — brzo se ukazala milosrdna pomoć 
Djevice Bogorodice, 

Samo Djevica — koja ne dopusti da joj se iz građa od- 
nese čudotvorna Prilika kao zalog darovane nam zaštite —- 
pokazala je da pod njezinim okriljem stoji grad — kao i ot- 
prije u doba opsade Aragonskog brodovlja, kako jamči po- 
božna, svježa tradicija. Sigurno je, da se ne može nikomu 
drugom pripisati naš zanos i ustrajnost u tolikim nevoljama. 

Evo očitog čuda: 

Odjednom uzdigne se sjeverni vjetar tako žestok, kakav 
se jedva običaje uzvitlati za vrijeme zime, u hladno doba. 

Neprijateljsko brodovlje stane žestinom tjerati pod grad- 
ske zidine. Prestrašeni neprijatelji — da im se nebi galije 
natjerane na morske hridi razbile i da ih nebi naši svojim 
oružjima smrvili — krajnim naporom veslači zaveslaju na- 
prežući kako bi se od grada udaljili, te teškom mukom vesala 
jedva nadvladaše užas vjetra i morskih valova, te krenuše na 
zapad u zaljev iza samostana sv, Nikole sa lađama koje bijahu 
tučene najprije našim udarcima, poslije od mora i oluje. 

O blagoslovljene li pomoći! Neka mi je slobodno reći ono 
što ni pjesnik nebi mogao izreći za ovaj naš grad: 

Sretan onaj za koga se Nedo bori! 

Neprijateljske čete pješaka kad vidješe kako su galije 
olujom gonjene i u uvali zaklonjene, odustaše od opsjedanja 
i kao bijesni oplijeniše Varoš, zapališe sve crkve i privatne 
kuće, a jednako tako i samostan Sv, Nikole, dok svoje barke 
i mrtve bijahu prisiljeni spaliti, 

Jedni od njih povuku se s plijenom na lađe, a drugi pak 
lutajući unaokolo stigoše i do susjednog Žrnova već dobrano 
od borbe i gubitaka poklopljeni, te odanle odniješe samo zvo- 
na. A veoma rijetki se još zadržavali gađanjem ispod zidina. 

Oko podne opazismo kako tri odličnija čovjeka, sudeći 
ih po odijelu, sa brda sv, Vlaha motre položaj grada, A mi se 
tada pojavismo na zidinama vojnički stupajući jedni za dru- 
gima pod zvekom ratne trublje: svi naši muževi, dječaci, a 
jednako žene, djevojke u vojničkim odijelima, svi oboružani, 
predvođeni Vickom Rozanović, — ne bili smo se pokazali 
kao da nas ima preko tisuću boraca! 

Oko 9 sati noću pod zidinama u jarku dotrčao je neki 
čovjek obučen na tursku vičući da je kršćanin. Po konopu 
smo ga unutra dovukli, Ne bijaše ranjen, iako mu odjeća 
na lijevoj strani bijaše oštećena od hitaca što je opalio na nj 
Vicko, dok je trčao i tako jedva živ ostao, To bijaše Španjolac 
iz Andaluzije i po njegovom kazivanju zvao se Martin sin 
Martina Moralis, od Turaka nazvan Ali, Od njega smo doznali 
ne samo za napadača UluzdAli ili Occhialina, alžirskog pot- 
kralja, nego i što sve učiniše kao i veličinu čitavog brodovlja. 
Veliko povjerenje nismo imali kazujući da je silom poturčen, 
Pričao je kako ga pred 20 godina zarobi Mulej Bagazon, kralj 
Velesa u Libiji, kad mu je bilo 10 godina, Sa ostalima zaro- 
bljenicima bijaše odveden u Fes i tamo naslino poturčen, 
nakon što je kralj od Fesa ovomu oteo kraljevstvo, Odatle 
vjerojatno nikada ne bi izašao, da mu se nije ukazala zgoda 
uteći, nakon što ga je pismom predao u ropstvo svom bratu. 
Ovog smo čovjeka držali ipak svezana i pod stražom. 

U međuvremenu vjetar je utihnuo, a neprijatelj oprezno 
maknuo brodovlje iz uvale po Kanalu na zapadnu pelješku 
obalu, 

Od 20 galija i polugalija ne bijaše nijedna, a da nije od 
nas pretrpjela kakovu štetu. Neke slomljenih jarbola i kri- 
žaka, neke bez kljuna, neke oštećenih rebara ili polomlje- 

ne krme, Deset ih bijaše onesposobljeno i konopima su ih 
vukli. Od bjegunca saznasmo da je 180 Turaka poginulo, a 
toliko i robova u ovom boju, 

Posred Kanala pristupiše im dvije pelješke lađe noseći 
darove. A poslije nam pripovjediše kako su bili predvedeni is- 
pred Uluz-Ali moleći oprost od globe-što im blagotohno u- 
dijeli kao dubrovačkim podanicima. On ih pak upita, dali je 
u Korčuli vojnička posada, na što oni odgovore, kako 
neznaju, budući im kao neprijateljima nije dopušteno već 
mnogo vremena da uđu u grad. Zatim ih upita, dali su mie- 
tačke galije ovih 15-tak dana dolazile pod grad? Na što od- 
govoriše da jesu. On nadoda: »Dakle ostaviše obranu. Ja sam 
po Španjolskoj osvajao veće i jače gradove, Mogao bih osvo- 
jiti i ovoga, ali nemam za to vremena«, Otpustivši ih, povuče 
se u pelješku luku Vignja, od nas daleko tri tisuće koraka. 
Tokom čitave noći i slijedećeg dana popravljaše lađe, a da 
rias nikako ne uznemiravahu, ' 

Naši bjegunci koji se onog jutra pred neprijateljskom 
navalom spustiše po zidinama, svi se zdravi spasiše, Neki 
se skrivahu po živicama i u šumi; neki se prebaciše na La- 
stovo, a neki stigoše u Zadar javljajući kako je grad osvojen 
i zapaljen. Pače kako su junacima Arhiđakonu i njegovom 
bratu Vicku u vratima grada odrubili glave, dok se oni u 
jurnjavi polumrtvi spasiše. 

Kad za ovo začu naš knez, zahvalio je Bogu što su učinili 
onako kako je predviđao. A naši koji bijahu otprije otputo- 
vali, zaboravili na vlastite jade oplakujući naš slučaj. Ali 
malo dana zatim doznavši za pravu istinu — žalost im se 
okrene u radost, odbacivši lažne vijesti, radosni s naše po- 
bjede i očuvanja, te se u veselju vratiše doma. 

lako na početku prestrašeni i okamenjeni i to drhteći 
— ipak vidjesmo poslije pobjede, da sretno pobjedismo uz 
pomoć Božjeg Duha diveći se samim sebi radi naše valja- 
nosti, 

Trebalo se diviti gledajući i starce od 80 godina kako trče, 
bodre, — kako dodavaju oružje kao da su najsnažniji mladići, 
Trebalo se diviti Ivanu Krst. Rozanović od 83 godine — 
kojemu se od starosti rasklimala donja čeljust, a svatko ga 
mogao vidjeti, kako se kopljem u desnici poigrava i kako 
sokoli srca mladih riječju i primjerom. Žene ne više uplaše- 
ne, iako se na ženski način puštahu žalosti, ipak su hrabro 
baratale oružjem; te ako bi koja bila ranjena, junački, bez 
uzdisanja nastavljala bi svoju dužnost. Djevojke vične plašiti 

se pred povjetarcem, naučiše se baratati oružjem. Djeca na- 
dilazeći svoju dob smjelošću i ona bijahu neprijateljima na 
štetu i strah, Muškarci brojem vrlo maleni, herojskom hra- 
brošću odgovoriše svojoj zadaći, ne bježeći od bilo kakove 
nevolje, a niti štedeći truda, Zaista ne bijaše ni jednoga, otka- 
ko je započela borba, koji nije izvršio u potpunosti svoju 
dužnost, djelo ili posao, 

Poslije bitke, kad neprijatelji odoše, Arhiđakon sačini 
najtočniji popis svih boraca u gradu. Uvjeren sam, da je pri- 
kladno ovdje unijeti imena, svako posebno, da nebi tkogod 
bio okraden od ovog bogatstva, a i zato da se iz malog broja 
boraca vidi Božji dar, 

Najprije navodimo pet svećenika priključujući i Antuna 
Rozanovića, pravnog stručnjaka, gradskog arhiđakona, u 47 
godini; Marin Vidošić, kanonik, muž vanredno koristan u 
onim nevoljama, u noćnim bdijenjima, brižni stražar, neu- 
moran u molitvi i što je posebno vrijedno istaknuti, usprkos 
svojih 60-tak godina i boležljivosti, posvuda je pomagao svo- 
jom brzinom i zalaganjem. Zatim Antun Pavlić nazvan Crl jen: 
ko; Marko Miletić ili Draginić koji se predao topničkoj službi 
na mjestu odbjeglih topnika, koji je sa kule Svih Svetih ne- 
prijateljima nanio mnogo štete; Antun Pomenić ili Spomi- 
njalo, katedralni sakrista. 

Od plemića bijaše ih samo 21, i to: 

Ivan Krst. Rozanović od gotovo 83 godine; Jeronim Ga- 
brislis od njega mlađi 15 godina; Marin Obradić gotovo vrs- 
nik Jeronimu po godinama; Nikola Vidošić stariji, koji uspr- 
kos boležljivosti bijaše u borbi; Nikola Arnerić, Nikola 
Gabrielis sin Jeronimov, Franjo Urban, Vicko Rozanović, Lu- 
ka Branović, Marko Gruzić, tadašnji sudac Malog vijeća; 
Franjo Sevilić, Miho Cetinić sin Kuzme, Franjo Prizniić, 
Antun Marinović, Ivan Šeman, Ivan Petrović, Franjo Tulić, 
Nikola Draginić, Antun Batistić, Marin Žaknić, Ivan drugi sin 
Marina Žaknić, 

A građana i seljaka — zanatlija bijaše 66, i to: 

Marko Rešić brodograditelj, topnik kod Slanog zdenca 
zvanog Slatina; Franjo iz Mila, Grk, trgovac; Marko Radato- 
vić pomorac, Gjuro Dubrovčanin momak kod Rozanovića, 
Nikola iz Epira, drugi momak Rozanovića, odlični strijelac; 
Antun Dubrovčanin nosač, Franjo Profačić ribar, Nikola Kri- 
siofić ribar, Luka mesar, Kristofor Pavlović kamenar, Franjo 
njegov sin, kamenar; Marko Radić ratar, Toma Oslica, nosač, 
bolestan i nekoristan; Franjo Jurjević koji pogine u borbi 

kao odličan topnik; Grgur Klarić nosač, Nikola Magličić pe- 
kar, Jakov Matković Dubrovčanin, pomorac; Marin Hvaranin 
koji kod povlačenja pogodi krmu Uluz-Alijine vezirske galije 
hitcem iz topa sa crkve Presv. Trojstva; Vlahuša ili Vlaho 
L.ongo ratar, Grgur Martiklić pomorac, Nikola Vulatković 
kamenar, Marin Suturica nazvan Kralj- ribar; Franjo Grbin 
ribar, Petar momak Tronkonovića-Filipovića, Nikola Gurdić 
bačvar, gluhi; Antun Costa kamenar, Nikola njegov sin top- 
nik, ozlijeđen; Grgur Dojmi kamenar, Marin Suratić bez noge, 
kamenar; Antun Pomenić stariji, brodograditelji; Franjo Bon- 
guardo ribar; Antun Vitković ribar, Marin Baničević ili Ba- 
šica ratar, Andrija Bigan nosač, Franjo Karlić kamenar, Mar- 
ko Milanković rataf, topnik; Andrija Vulatković pomorac, bo- 
lestan; Mato Ke&lamanja nosač, starac; Franjo njegov sin. 
nosač; Ivan Valentin, Franjo Pavlov Hvaranin brodograditelj 
i u ovoj borbi topnik na Papinom topu, vrlo koristan i po- 
hvalan; Vuk Katić, Franjo Batokan kamenar, ranjeni topnik; 
Vicko Goriglavić Ardentin, Vicko Dubrovčanin nosač; Ivan 
Todorov, Grk iz Valone, stranac, bijaše građanin sumnjiv, ali 
okušaše mu vjernost i hrabrost i lojalnost druge sokoleći; 
Marko Pavlović kamenar, Marko nećak istog zanata; Jeronim 
Pomenić kamenar, Miho kovač od 70 godina; Ivan Hvaranin 
zet kaštelanov, pastir; Marko Radonić pastir, Petar Kupusina 
ratar, Luka Smrkinić brodograditelj, Ivan Kovač njegov zeli; 
Gašpar Istranin nosač, Andrija Miljenović stariji, koristan 
samo pred oltarom u molitvi; Natalin sin pok, Mata Grka, 
brodograditelj; Luka Šore Markov ribar, Vicko Bilović, Vicko 
Pavlov Bigan, Vicko sin Mata ribara i ovo petero zadnje na- 
pisanih, bijahu dječaci od 10 ili 12 godina . 

Od Blaćana, izuzev plemiće, bilo ih je 11 — ito: 

Ivan Oreb, Nikola Bačić, Antun Petrović, Jakov Pičić, 
Grgur Keić, Ivan Rožan, Ilija Glavočić, Franjo Bačić, Ivan 
Kaštropil, Antun Sinković, Pavao Božidarić. 

Pupnaćana bijaše 8: 

Marko Markizon, Petar i Miho Šeparović, Marko Motu- 
šić, Mato Stanišić, Ivan Rusković, Jakov Anzulović, Petar Fa- 
rac momak kod Anzulovića, 

Toliko bijaše i Lumbarđana, osim onih koji su ubrojeni 
sa građanima, i to: 

Ivan Buculin, Ivan Radinić, Marko Roginić, Stjepan Mili- 
na, Bernica Jeličić, Nikola Mušić, Marin Radinić. 

Žrnovci ostale nadmašiše, ukoliko je njihov broj iznosio 
35 boraca, i to: 

Jakov Cebalo Bistrica, Franjo Ostojić, Andrija Uskočić 
J akov njegov sin, Antun Brković, Ivan Skokandić, Antun Ev: 
tanić, Franjo Fugošić, Andrija Stanković, Franjo Katarin i 
Terko, Jeronim, Marko stariji i drugi Marko Kuljanović (svi 
ovi su koloni i štićenici Baničevića i Rozanovića), Antun Cu- 
rac, Ivan Nikoličić, Franjo Lukinić, Antun sa sinom Ivanom 
i bratom Markom Kojinović, Marko i Jakov Radović, Jakov 
Vačeta, Marko Brčić, Marko Pinjatica, Franjo Crnogorac 
ivan Krojilo, Marin Kušpilić, Ivan Bosinović, Stjepan Bello, 
bolestan, 

X Osim ovih 153 — drugih muškaraca ne bijaše, osim mo- 
guće pokoje dijete, kao na pr. Horacije i Hanibal Vidali — 
bez obzira što među ovima bijaše nekojih koji bijahu sta- 
rošću iscrpljeni i mnogi bez snage. 

i Od naših bijahu samo dva mrtva: Andrija Uskočić kraj 
Vicka Rozanovića i Franjo Ostojić, zatrpan od ruševina zidina 
nakon napadaja, 

Šest bijaše lako ranjenih, a toliko i ženskih. A bilo jeni 
pet vatrom opaljenih uslijed velike žurbe, od kojih jedan 
franjo Costa kamenar malo dana zatim umrije, vrijedan do- 
ista vječne uspomene — koji se radije podvrgao zajedničkoj 
opasnosti sa ocem i rodnim krajem, negoli se dati zavesti 
sramotnim bijegom. On naime doznavši o neprijateljskim 
Pripravama, nalazeći se u Dubrovniku gdje je u to vrijeme 
stanovao sa ženom i sinovima, pješice požuri dragovoljno se 
unutar zidina zatvoriti potičući uvijek građane riječju i pri- 
Inijerom na obranu rodne grude, Ovoga nadasve hvalim, kako 
bi se potomstvo učilo da ga nasljeđuje. 

A drugi, Franjo Batokan, izgubi ruku i ovje noge i tako 
postade kljast. Ostali se oporaviše. 

Broj izbjeglica bijaše malo više od stotinu, I nitko ne 
upade u neprijateljsko ropstvo osim Katarine kćerke Marka 
Radošića pastira iz Varoša. 

U podvečerje dođoše neki od onih moleći oproštenje. A 
naši ih grubo odbiše sa kamenjem. Arhiđakon ih jedva privoli 
da ih se primi natrag po konopu, Ne valja bezočnost pače 
jedan bijaše u čelo teško ranjen. Kad nam je dobro F kako 
brzo zaboravljamo ljudsku ljubav! Malo prije smo se natje- 
cali postići milosrđe Božje sa suzama i jaukom i to ne od 
dobre volje, nego pred strahom od većeg zla ili pak nevoljom 


. pritisnuti bez našeg pristanka zatečeni u gradu: a ipak nava- 


lismo na naše najbliže, što valjda bijahu hitriji od nas, pa 
kao da se ne možemo pomiriti s pogreškama naših bližnjih 

I tako nije mogao nikakav razlog umekšati puk da ih se pri- 
mi, već jedino to, da će u gradu biti više boraca ukoliko bis- 
mo bili ponovno napadnuti. 

Iako se neki nikako s njima nebi mogli složiti, ipak ih 
Arhiđakon svojom riječju i ugledom uspije utihnuti. 

U noći pred 17. kolovoza Uluz-Ali sa svojima otplovi put 
Hvara. Ali i Karakozije sa 55 lađa kroz naš Kanal malo poslije 
treće noćne straže prođe. Također i on prema Hvaru ne oba- 
zirući se na nas, a i mi smo se čuvali kakova izazova. 

Istog dana oko podne dođe brdski stražar javljajući kako 
pučinom plovi neka lađa, koja je bila na Lastovu, a sada 
jedri k nama, Malo zatim lađa doplovi, a s njom i Nikola iz 
Otranta — koji nas izvijesti, kako ubrzo stizava naše bro- 
dovlje u namjeri borbe s neprijateljem, Ovo našima bijaše 
velika utjeha. Tako je Arhiđakon znao da se savezničke galije 
nisu još ujedinile — ipak razglasi ovo ufanje i vijest kako bi 
naše osokolio. Ovaj je pak došao kako bi ispitao o neprija- 
teljskoj sili i o njihovoj akciji. Mi ipak radosni s njegovili 
upita pustismo ga od nas da pođe treći dan sa Arhiđakono- 
vim pismom za presvijetlog mletačkog dužda, kako bi pismo 
čim prije iz Apulije odposlao kopnom. Isto tako uputi pismo i 
za uzvišenog zapovjednika mornarice, povjeravajući mu uje- 
dno i onog pribjega iz Granade Španjolca koga uze k sebi 
s time da ga preda vojvodi Venieru, Ne znamo da li je sve 
ovo izvršio. Ipak se bojim da je u nečemu podbacio, jer se 
dočulo kao sigurno, da je pismo predano Augustinu Barba- 
rigo, ali nije predan pribjeg, kao što nije ni pismo predano 
duždu. 

Uluz-Ali i Karakozije šest dana pljačkahu Hvarane koji 
ostaviše grad i pobjegoše u tvrđavu. Tada zapališe gotovo 
čitavi Varoš ujedno i dva samostana: franjevački i domini- 
kanski, a unutar zidina mnoge crkve i svjetovne zgrade. Raz- 
niliše se također po čitavom hvarskom otoku i okolišnom 
moru nekažnjeno se skitajući — te vatrom, robljem i kla- 
njem napadahu, 

Ipak Jelsa obrani mjesnu tvrđavu, a stanovnici-brđani 
Sutomore junački se obraniše i kako vele, ubiše 200 Turaka. 
A kaže se, da su tu žene izvršile sjajno djelo napadajući ka- 
menjem umjesto strijelica što ih ljudi upotrebljavahu protiv 
neprijatelja. 

Iziđoše također i Neretljanski gusari tu i tamo nanoseći 
zulum, Kroz šest dana iz naših sela izvukoše oko 70 duša. 

Uluz-Ali sa svojima pred 23. kolovoza u gluho doba noći 
držeći se pelješkog kraja, prođe šutke kraj Korčule ploveći 
ravnim putem. Karakozije istog dana sa zapadnog kraja Pe- 
lješca prijeđe k našem Otoku u uvalu Brijača (Račišće) oko 
treće ure dana sa 56 galija, na naš pogled. A galije ulažahu 
po dvije ili tri nakon poduljeg vremena, Takovim rasporedom 
pod večer vratiše se pod Pelješac kroz jedan sat. 


Nismo znali što to prelaženje znači. Bojasmo se pak da 
su iskrcali vojnike koji bi nas sa kopna iznenada napali, a 
on s mora. Tako smo cijelu noć probdjeli i to tako, da su 
neki živo željeli borbu kako bi ispravili sramotu svog bijega, 
a drugi su žalili što se u grad vratiše, a neki pak šutke gle- 
dahu iščekujući kraj. Svi se pak utičući Bogu molbama i 
molitvama. 

Ukratko govoreći za vrijeme onog Uluz-Alijinog boja is- 
kreno kažem, da ili po nadahnuću ili uslijed preuzetnosti ili 
očaja zaslijepljenom pameću bio sam otvrdnuo pred pomišlju 
na smrt. 

Kad je Karakozije prolazio, gotovo se nisam ni maknuo: 
bilo usljed hrabrosti duha u onom boju ojačanim, bilo radi 
slabosti neprijatelja; jer ove galije ne bijahu moćne kako 
one Uluz-Alijine, određene za kraća putovanja, bez težeg na- 
oružanja, a nisu mogle ni imati mnogo vojske. Iza četvrte 
noćne straže Karakozijevo brodovlje tiho doplovi do voda 
Trstenice, na tri milje od Korčule prema istoku, gdje se za- 
drži dvije ure. Ondje do tri puta postavi galije u bojni 
red kao da kane na nas udariti, pa ih opet pusti. Napokon se 
odijele 4 male galije i dohvate se franjevačkog Otoka i odni- 
jevši zvona zapališe ovaj samostan, jedan od najljepših u 
Dalmaciji. Prekrasna crkva nije mogla izgorjeti, jer je građe- 
na u živom kamenu i u tečnom tufu, dok joj je unutar sve 
drveno izgorjelo, a zidovi se presvukoše dimom. 


iPoslije svekoliko ovo brodovlje otplovi do sela Lumbarde 
gdje su naši ljetnikovci. Tu nadođe oko 1500 ljudi koji noć 
prije bijahu iskrcani u uvali Brijača (Račišća). Ovi spokojno 
cijelu noć uz obalu spavahu i o prvom satu dana razmiliše 
se širinom Otoka, počam od njegove polovine, i pomicahu se 
prema istočnom rubu istražujući svaku živicu, brda, doline, 
planine i špilje, pri čemu zarobiše oko 34 seljaka oba spo- 
la, a koji se nikako ne mogahu skloniti unutar zidina, Domogo- 
še i velikog plijena stoke; a što ne mogahu vući sobom, po- 
klano ostave u šumi gavranima i jastrebima za hranu. 

U Lumbardi ostavi ih svaka pamet: nakon pijanke, ban- 
čeći u dvorima, opustošiše. ih vatrom. 

Napokon ugledasmo kraj Mljeta lađu brzih vesala i je- 
dara u pravcu prema našem Otoku, a isto tako i galiju Kara- 
kozijinu koja se odmah na nju uputila; i pošto se spojiše, 
vidjesmo obje zajedno kako se žurno drugima vraćahu, te na 
njihov dolazak odmah sve otploviše, Mi smo odmah zaklju- 
čili, da je došlo naređenje zapovjednika turskog brodovlja 
Kakokoziji, da se požuri spojiti ostalom brodovlju. Tako nas 
obavijestiše i otposlane uhode. 

Sutradan ne samo održasmo godišnju Svečanost ustanov- 
ljenu od naših djedova u spomen obrane rodnog grada od na- 
pada strašnog Aragonskog brodovlja pred 80 godina, nego i 
svečanu javnu zahvalu, kako najbolje mogosmo, radi oslobo- 
čenja od prijetećih pogibli i to od sveg srca, a sakupivši ne- 
koliko UluzsAlijinih kugla i strijelica kao trofej postavismo 
pokraj Aragonskog oružja, uz koje naši djedovi postaviše 
natpis: 


KAKO OVDJE BIJAŠE SUZBIJENA 
NAPULJSKOG KRALJA MORNARICA 
SVJEDOČIT ĆE ZA BUDUĆNOST 
OVDJE VISEĆA BOJNA ORUŽJA, 


Slično i mi pobožno postavismo posvetu u stihovima po- 
svećenu Bogu i Djevici Majci, te našim Zaštitnicima Sv. Bar- 
tulu apostolu i Marku Evanđelisti, glavnom zaštitniku, te svi- 
ma nebesnicima: 


»SEDAMDESET PRVE GODINICE, 
NAD TISUĆU PETSTO TEKUĆ KOLO 
PO PORODU BOŽANSKE DJEVICE, 
IZ GALIJA ŠIROM NAKOLO 
UDRE NA NAS ULUZ-ALI BANE 

. SLAVNE DJEVE NA DAN UZNESENJA. 
LJUTE BANA DOPANULE RANE; 

.SKRŠEN, BJEŽI S PRED NAŠEG BORENJA: | 
DJEVI, ZA NAS KOJA UZVOJUJE, E 
GRAD ZAHVALAN PLIJEN POSVEĆUJE.« 


Poslije svega Arhiđakon obavijesti Jakova Foscarini“ i Fi. 
lipa Bragadin o našem spasenju i o odlasku čitavog neprija- 
teljskog brodovlja iz Jadrana. Ovi bijahu naime zaduženi od 

Mletačkog senata kao zapovjednici kopnene, a drugi pomor- 
ske sile u Dalmaciji. Oni se požure javiti Senatu ovu radosnu 
vijest ne samo radi prestanka straha u čitavoj Dalmaciji, 
nego i zato da se svatko raduje korčulanskoj dogodovštini; 
iako se ne usuđujem izreći misao, da je bio sretan predznak, 
u istoj godini kasnije, velike pomorske pobjede kod Korint- 
skog zaljeva — ipak me nije strah izreći, koliko je korčulan- 
ski slučaj bio udarac neprijateljima napadačima, a drugima 
potstrek, 


Poganska je izreka: Sreća vlada ratom! Daleko je vrijed- 
nija riječ Sv, Pisma koja kaže: Gospodin je gospodar vojska! 
Slično i sveti obred bogoslužja Mise svjedoči: Nebo i Zemlja 
su puni veličanstva Gospoda vojska — jer riječ »Gospodin 
Sabaot vojska« — svatko može razumjeti; dok naprotiv ri- 
ječ »sreća«: ništa ne znači. Bog je naime stvoritelj svega; On 
upravlja silom vojska, 


Ako se ikada i bilo gdje moglo pokazati kako Bog up- 
ravlja ljudskim rodom, svakako je to očito u slučaju obrane 
grada Korčule. Kad bi se sve šutnjom prekrilo — o ovomu se 
bez suza ne može govoriti! Toliki sjajni gradovi zauzeti, po- 
paljeni — a tko je ovaj gradić, napušten, slabih zidina, neznat- 
nom obranom, a neosvojen ipak sačuvao? Tko je djeci ne- 
naviknutoj ratovanju, ucijepio dar brzine, razboritosti, snage 
i smjelosti? Tko je ženama i djevojkama dao srce i duh da 
vojnički obučene, između boja, rana i pogibli, neustrašivo 
đodavaju strijele ili s njima gađaju? Zar nije to Božje na- 
dahnuće, što je Bog objavio nagli napadaj neprijatelja ne po 
stražarima kao suvišnim čuvarima, nego po svetim službe- 
nicima? Zar nije to Božje djelo, da nitko ne upadne u ropstvo 
neprijateljima od onih koji bi napadačima mogli odati našu 
slabost — makar mnogi koji bježahu iz grada, bijahu u nio- 
gućnosti strijelicama i olovnim kuglama biti ranjeni i one- 
sposobljeni bježati, te tako vrlo lako biti zarobljeni? 


A kako ovo: 


U Risanskom zaljevu bijaše 400 galija neprijateljskog bro- 
đovlja. Bijahu izabrane Karakozijine i Uluz-Alijine za pohod 
na Dalmaciju. Obojica vješti i pripremni. Onaj je vodio 55 je- 
dara, a ovaj 20 povećih, Zajedno kreću u zulum: ali dok jedan 
drugoga u pljački lukavo preduhita, — zar nije djelo Božje 
providnosti -—— da obojica gotovo zajedno ipak ovako ovaj 
Qtok mimoiđoše, dok Hvarane udariše? 

Kako to, da se na svom povratku sa zuluma po Hvaru 
ponovno odjeljuju, pa jedan boji se ponovno pokušati napa- 
daj, a drugi za to nema vremena? 


O preblažena Djevice! Vjerujemo, da si iz ove mračne 
tame prenesena do uzvišenog prijestolja svevišnjeg Boga, da 
kao što si na svijetu svojom divnom poniznošću bila uzor, 
da tako na nebesima najbliža moći Božjoj upravljaš za naše 
dobro, Priznavajući ovo tvoje odličje, molimo se, udijeli puku 
pouzdanje, a one koje si toliko puta milosrdno iz tolikih ne- 
neprilika izbavila, dopunivši mjeru milosti, prihvati zauvijek 
kao svoju djecu u ljubeznoj obrani zajedno sa bl, Bartulom 
apostolom i sv. Markom Evanđelistom i sa svima svecima, 


Čvrsti u vjeri, nikada ne stupajući po slabosti na nešto 
drugo, učini da postignemo ovdje i u nebeskoj domovini plod 
tvoje zaštite. Neka nas u ovoj molbi pomogne preblaga mi- 
lost Spasitelja našega Isusa Krista Sina tvoga kojemu zajedno 
s Ocem i Duhom Svetim trajna čast i vječna slava, AMEN, 

BILJEŠKE 


1. Ovo Rozanovićevo djelo sačuvano je u nekoliko starih pri- 
jepisa. 1 

Dr Jakov Salečić korčul. kanonik, rodom iz Smokvice, preveo 
je na talijanski god. 1743. A župnik Trstena Petar Franasović pri- 
redio je hrvatski prijevod koji je štampan god. 1871. u Dubrov- 
niku, prigodom 300 god. Obrane Korčule od Turaka. 

Oslanjajući se na Franasovićev rad — ovaj prijevod je sa- 
činjen prema latinskom prijepisu iz arhiva obitelji Andrijić, a koji 
je privremeno pohranjen u Drž. arhivu u Dubrovniku. Potječe iz 
XVIII stoljeća. 

Hrvatska redakcija Arhiđakonova prezimena Rosseneus (Rosa- 
neo, Rosaneo) zasigurno glasi Rozanović — kako je dokazao dr 
Vinko Foretić na temelju arhivskih podataka (v. Dr V. Foretić: 
Turska opsada Korčule g. 1571. u Vesniku Vojnog muzeja, br. 5, 
Beograd 1958.) 

U arhivu ob. Kapor u Korčuli nalazi se Rozanovićevo djelo 
pisano u humanističkoj kurzivi XVI — XVII st. Tekstovno se 
slaže s onim prijepisom ob. Andrijić, koji je nastao iz ovog pred- 
loška. Kaporov bi dakle bio najstariji. 

U ovom arhivu nalazi se nekoliko foglio-volante prijepisa iz 
XVIII st. u vezi ovog napadaja. Tu je proglas kancelara Scapaneo 
od 9. VIII 1571., — saslušanje nekolicine zaduženih braniča grada 
od 28. VIII 1571. 

Scapaneov proglas »bi proglašen na uobičajenim mjestima gra- 
da po glasonoši — tumaču »vulgari sermonem Illyrico«. 

Za gornje podatke neka je hvala ing. Ambrozu Kapor. 


2. Ovdje je izostavljen odlomak u kojemu Rozanović opisuje 
vojno i političko stanje u Evropi u akciji kršć. jedinstva protiv Tu- 
raka. 

3. Ovaj trijem — Gospina kapela — stisnuo se u uglu što ga 
čine vijećnica i Južna gradska vrata. Namjena terase je jasna: 
objava naredaba, održavanje skupova. Rastvoreni trijem podržavaju 
sprijeda dva kvadratna renesansna stupa, a otraga se naslanja na 
gradski obrambeni zid. Ovaj stražnji dio trijema ograđen je sada 
gvozdenom rešetkom i to čini Kapelu Gospe od Snijega ili Gospe 
od Ploča (radi kamenom popločanog trga). 

Trijem je sagrađen sa kneza B. Balbi god. 1531. A tek god. 
1576. knez B. Delfin proširuje Kapelicu. Knez A. Leoni god, 1592. 
nabavlja novu sliku umjesto propale slike Gospe sa sv. Bartulom. 
No i ova je kasnije oštećena prebojena i odložena je danas u 
zbirci Bratovštine Gospe od Utjehe. 

God. 1705. knez A. Priuli obnavlja oštećenu kapelu, a krajem 
stoljeća je posve napuštena. 

God. 1934. pođ opatom Bodulić, kapela je obnovljena iznutra 
po nacrtu akadem. kipara Frane Stecca; tu se slavila Sveta godina; 
1900. god. Otkupljenja i Rozanovićeva obrana Korčule. Pos.avljene 
su i prigodne spomen-ploče (v. Lanterna broj 2/67.). 

U oltarskoj udubini nalazi se upravo obnovljena slika »Gospe 
od vrtova« — što je nekada stajala u kapeli Sv. Vlaha iznad grada, 
Ova je crkvica u vrijeme engleske okupacije oko god. 1815. poru- 
šena, a sagrađena današnja kula. 

4. Knez Antun Balbi god. 1571. . 

5. Uz sjeverni zid crkve na Badiji, bliže ulazu, uklopljen je ba- 
rokni portal u mramoru koji vodi u kapelu Sv. Križa. Ona je is- 
punjena prostranošću, misterioznom tišinom i najvećim baroknim 
oltarom u Dalmaciji — sagrađen od plavog i bijelog mramora sa 
četiri veličanstvena.stupa. 

Kapela je građena doprinosom puka god. 1762., a dovršena god. 
1769. Oltar je pdsvetio korčul. biskup Toma Triali. 

Tko da opiše ljepotu, impresivnost i stoljetnu devociju čitavog 
otoka Korčule prema ovoj našoj najvećoj i najdragocjenijoj Sveti- 
nji! Slična Raspeća štuju se i drugdje po Dalmaciji, ali Badijski 
sv. Križ je nenadmašiv: bolna lice Kristovo upućuje tri pogleda, 
uvijek impresivna, nezaboravna. Pisac opat Mori o njemu pjeva: 

»... E un Crocifisso ancor alto stammira 
Che al tuo girar o piange o langue o spira...« 

Starija generacija još se sjeća jubilarnih ophoda po moru uoko- 
lo Badije, kako se sv.Križ vjekovima nosio uz najveće slavlje. 

Mnogi se od nas dobro sjeća kakvo nas ganuće i suze obliše, 
kada je o Sv. Godini Spasenja god. 1984. stigao Sv. Križ na 
korčulansku rivu... 


Danas ova Svetinja jednostavno visi u franjevačkoj crkvi Go- 
spe od Anđela nad Orebićem. a e 

Stariji pisci — prema sačuvanom fragmentu na Raspeću — pri- 
pisuju ovo Raspeće majstoru Ugonu god. 1407. Međutim Igor Fis- 
ković pripisuje sv. Križ rezbaru Jurju Petroviću, splitskom kano- 
niku, u drugoj pol. XV st: (v. Lanterna br. 2-3/66.) 

Drvena slika Vele Gospe od Otoka je bizantinska ikona 
XHI—XIV st. uokvirena bogatim pozlaćenim okvirom Dubrovačke 
renesanse XVI st. Nedavno je Ikona obnovljena u Rest. zavodu 
Jug. Akademije u Zagrebu. Kraj nje izložen je njezin srebrni go- 
tički oklop iz XV st. i srebrna kruna, dar Vicka Barozzi kneza god, 
1597. te nekoji zavjetni darovi. : 

Slikar je sretno ujedinio u ovoj Ikoni dostojanstveni lik Kralji- 
ce i blagohotne Majke. & 

Gospa od Otoka je od god. 1950. privremeno izložena na čašće- 
nje u korčulanskoj Katedrali. 

6. Iznad Južnog gradskog ulaza stoji četverouglasta kula XIV 
st. nazvana Veliki Revelin. Istočno od ovog ulaza, iznad Arsenala 
(danas trgov. skladište) sagrađena je krajem XV st. druga, manja 
kula, koja je branila i Arsenal i ova gradska vrata. Danas je ova 
kula gotovo neprimjetna, budući je uklopljena u stambenu zgradu, 

7. Korčulanska obitelj Mirošević ženidbom je od njih dobila 
nadimak: Paladini. 

8. Na jugo-zapadnom uglu građa, uz knežev dvor (biv. Škola) 
nalaze se dvije okrugle kule: gornja, visoka, nazvana Mala kneževa 
kula sagrađena god. 1499. — i druga ispod nje, vrlo prostrana (da- 
nas cisterna) Nova kneževa kula sagrađena oko 1500 godine. 


9. Zapadna gradska vrata-kula nazvana Morska, obnovljena je 
krajem XV st., a izvana preuređena u XVI i XVII st. Nutarnja ar- 
hitektura ukazuje na mnogo stariju izgradnju, čak u XI- XII st. 


10. Petar Bragadin, gradski knez god. 1566. U njegovo vrijeme 
gradio se Fondik-gradsko spremište žita: srednji dio današnjeg op- 
ćinskog sklopa u ulici stare Škole. 

ll. Korčulani su porušili poč. XVI st. sve kuće ispred grada — 
sve do položaja crkve Sv. Justine: bojali se da eventualni neprija- 
telji nebi koristili ove zgrade kao svoja uporišta. 

12. Istočno od Arsenala (trgov. magazina) vidi se (u asfaltu tlo- 
crt nek. četverouglaste visoke kule iz XIV st. Za vrijeme kneza 
Šimuna Capello god. 1493. obujmila je druga okrugla kula naz- 
vana kula Svih Svetih. 

God. 1863. porušiše njezin gornji dio zajedno s najvećim dije- 
lom gradskih zidina u namjeri da »moderniziraju« grad. 

13. Gen. Providur Jakov Foscarini u svom izvještaju Mletač- 
kom senatu god. 1572. ovako piše o Korčuli: 


»,.. Korčula iznosi uokolo 120 milja. Između nje i dubrovač- 
kog Pelješca nalazi se prekrasan kanal širok negdje milju neg- 
dje dvije. Obiluje drvom i lozom, slabije sa žitaricama, ali najvi- 
še ima vina. Grad obuhvata 500 noga okružen povišenim, slabim 
zidinama. Napadnuta najprije od Uluz-Ali, a poslije od Kara- 
kozija — i makar su mnogi pobjegli — malobrojni koji ostadoše 
je obraniše. A da prevare neprijatelja kao da je mnogo braniča 
u gradu postaviše po zidinama žene u bojnoj spremi sa oružjem. 
Držahu se hrabro usprkos činjenici što zarana bijahu napušteni 
od svog kneza koji kukavički pobježe... Dubrovčani ove ljude veo- 
ma mrze: mišljenja su naime da im Senjski uskoci nanose štete 
pod njihovim vodstvom i sudjelovanjem. Zato se govori da je Ka- 
rakozije došao uništiti ovaj otok nagovoren od Dubrovčana.. .« 
(v. Monumenta vol. 47, Zagreb 1964. pag. 40) 


Na omotu: Jubilarna spomen-plaketa, rad Vinka Fabris, akad. 
: kipara 

JUBILARNA PROSLAVA OBRANE KORČULE OD TURAKA 
15. VIII 1571. — KORČULA — 12. IX 1971. 


PROGRAM 


8.—9.—10. IX TRODNEVLJE — DUHOVNA PRIPRAVA: 


u 18 s.: Misa — Prigodna propovijed — Aklamaciji Bogo- 


rodici. 


11. IX VIGILIJA (subota): 
u 10 s.: 


u 


u 


u 19s.: 


17 s.: 


18 s.: 


u 22.s.: 


u 


ŽOMSKE 


svečanost susreta bolesnih i starih s Kristom i Bo- 
gorodicom. 
Ea) 


doček gg. Biskupa i uglednika — pozdrav — Zaziv 
Duhu Sv. 


otkriće spomen-ploča Korčulanima J. Baničeviću i 
P. Kanaveliću, uz riječ dr Vinka Foretića i prof. 
Jakše Ravlića. 

Akademija. 

Ura Klanjanja. 


Pokorničko slavlje — Ponoćna Misa — Propovijed 
Msgra Severina Perneka, našega Ordinarija, 


12. IX SVEČANOST (nedjelja): 


u 


e 


E 


(ade 
Osi: 
10 s.: 


16 S.: 
17 s.: 
18 s.: 


Koncelebrirana Misa u crkvi Svih Svetih, 
Procesionalni prijenos Gospe od Otoka u Katedralu. 


Pontifikalna Koncelebracija gg. Biskupa — propo- 
vijed Metropolite Msgra Frana Franića, splitskog 
nadbiskupa. 


Doček hodočasnika. 
Vespere u čast Bogorodice. 


Svečana procesija uokolo Grada sa čudotvorn:m li- 
kom Gospe od Otoka — Riječ Msgra Josipa Arne- 
rića, šibenskog biskupa — Posveta Majci Božjoj — 
Tebe Majku Božju hvalimo. 


Koncert pred Katedralom 


Izdaje i odgovara: Opatsko Nadžupni ured — Korčula 


Tisak: 


Štamparsko poduzeće »FRANJO KLUZ« — Omiš 


